Lelieagtiges (orde Liliales) is hoofsaaklik kruidagtige, meerjarige plante met parallel-arige blare en bergorgane in die vorm van bolle, knolle of wortelstokke, maar enkele boomvorme kom ook voor. Die verspreidingsgebied van hierdie groep is grotendeels beperk tot die subtropiese gebiede, veral Suidelike Afrika. Bolplante soos tulpe, narsings en irisse word vandag wêreldwyd in talle variasies verkoop. Daar bestaan nog heelwat onsekerheid oor die klassifikasie van die groep, en tussen 5 en 22 families word onder die Liliales geklassifiseer. Vroeër het die klassifikasie hoofsaaklik op die posisie van die vrugbeginsel, die vorm van die bergorgane en die bou van die blomme berus, maar vandag speel die aantal chromosome, die aanwesigheid van melksapvate en die aanwesigheid van chemiese stowwe soos alkaloïede en saponiene ’n groter rol. Die Lelieagtiges (orde Liliales) omvat 'n aantal families met meer as 8 000 spesies wat hoofsaaklik in die subtropiese gebiede voorkom. Die groep is veral bekend vanweë die groot aantal soorte wat in tuine gekweek word. Die meeste van die gekweekte soorte is hibrides van die oorspronklike (suiwer) spesies wat in die natuur voorkom.


Hierdie artikel handel oor die seevoël. Vir die etniese groep in Madagaskar, sien Malgasse (volk). Malgasse (familie Sulidae, ook Pseudosulidae genoem) is groot seevoëls met sterk, spits snawels en groot vlerke. Hulle is oor die algemeen wit en swart of bruin. By verskeie spesies is die kaal vel aan die kop, keel en pote helderkleurig, en hul tone is geweb. Malgasse kom in gemagtigde en tropiese-seegebiede voor. Op die eilande voor die Suider-Afrikaanse kus word twee spesies aangetref. Malgasse (familie Sulidae) is groot, swart en wit of bruin seevoëls. Hoewel hulle net sowat drie kg weeg, het hulle 'n vlerkspan van sowat 1,5 m. By sommige spesies is die pote helderkleurig en al die tone, ook die agtertoon, is geweb. Dit is kenmerkend vir die Pelikaanagtiges (orde Pelicaniformes), waartoe die malgasse behoort. Die familie word in drie genera ingedeel, naamlik Morus, Sula en Papasula. Die verteenwoordigers van die genus Sula, wat in verskeie wêrelddele rotspelikane genoem word, is effens kleiner as die gewone malgasse (genus Morus). In Suider-Afrika kom twee spesies voor.


Die sweepskerpioene (orde Uropygi) is ’n klein arachniedorde wat uit ongespinnekopagtiges veer 130 spesies bestaan. Die diere lyk soos skerpioene omdat hulle goed ontwikkelde kaaktasters het. Die eerste paar bene van die sweepskerpioene is dun en dit word nie vir voortbeweging gebruik nie, maar wel as 'n tasorgaan. Die abdomen is gesegmenteer en die laaste segment dra ook 'n dun aanhangsel. Die diere het 'n paar anale kliere, wat 'n suuroplossing uitspuit indien die dier bedreig word. Die diere is vleisetend en hulle verkies vogtige omgewings, buiten 'n paar spesies wat in woestyne voorkom. Wêreldspektrum, 1982, ISBN 0-908409-67-6, volume 26, bl. 97 Wikimedia Commons het meer media in die kategorie Uropygi. Wikispecies het meer inligting verwant aan Uropygi Hierdie artikel is ’n saadjie. Voel vry om Wikipedia te help deur dit uit te brei.


'n Vos (genus Vulpes) is 'n klein roofdier van die familie van die Hondagtiges (Canidae) wat inheems is in Europa, Afrika, Asië en Noord-Amerika. In Suid-Afrika word net een egte vos, die silwervos of silwerjakkals (Vulpes chama), aangetref, wat soms met die bakoorjakkals (Otocyon megalotis) verwar word omdat albei spesies in die omgangstaal ook as draaijakkalse bekend staan. Hoewel verskeie hondagtiges (familie Canidae) in die omgangstaal "vosse" genoem word, byvoorbeeld die poolvos (Alopex lagopus) en die woestynvos (Fennecus zerda), is slegs lede van die genus Vulpes egte vosse. Dit is klein roofdiere met groot, gepunte ore, 'n spits snoet en 'n lang, pluimvormige stert. Kenmerkend is ook die driehoekige kop en die ovaal, skuins geplaasde pupille. Die kleur van die pels wissel van spesie tot spesie en ook binne dieselfde spesie. Vosse wat in woestyne en droë gebiede leef, is geler van kleur as die rooibruin vosse van die woude. Vosse kom in Europa, Afrika, Asië en Noord-Amerika voor.


Stekelbaars (familie Gasterosteidae) is klein vissies wat slegs in die Noordelike Halfrond in varswater en in die see voorkom. Hul naam is afgelei van die beweeglike stekels wat voor die rugvinne voorkom. Stekelbaars is nie aan die baars verwant nie, maar behoort saam met die seeperd tot dieselfde orde. Die visse word maklik geteel en hulle loon 'n ingewikkelde paringsgedrag. Gevolglik is hulle gewilde proefdiere in laboratoria, waar hulle aangewend word om dierlike gedrag te bestudeer. Die stekelbaars (familie Gasterosteidae) behoort saam met die trompetvisse, seenaalde en die seeperde tot die orde Gasterosteiformes. Hulle is klein vissies (meeste kleiner as 10 cm) en kom in die koue en gematigde dele van die Noordelike Halfrond voor. Hul liggame het geen skubbe nie, maar word meestal deur beenplaatjies beskerm. Die hoeveelheid daarvan hang nie net af van die spesie nie, maar ook van die watertemperatuur en die soutgehalte. 'n Wisselende aantal beweeglike stekels word voor die rugvin aangetref en hulle kan, soos die buikstekel, ook platgevou word. Die stekels verskaf beskerming teen roofvisse en voëls, wat nietemin groot getalle stekelbaars vang.


Die 25 spesies seeperde (subfamilie Hippocampinae) kan beskou word as seenaalde waarvan die kop met 'n hoek van 90° na die bors geknak is en waarvan die stert tot 'n grypstert ontwikkel het. Hierdie diertjies swem gewoonlik met die romp in 'n vertikale houding, maar hulle kan ook op hul rûe swem as hulle vinniger wil beweeg. Wanneer hy rus, anker die dier hom met sy grypstert aan ’n voorwerp, net soos 'n slingeraap aan 'n tak. Die buidelsak van die mannetjie kom in sy stert voor. Gedurende die paartyd word 'n sponsagtige weefsel hierin gevorm wat die eiers van voedsel en suurstof moet voorsien. Die eiers besit geen ander bron van suurstof nie; die buidelsak is so lugdig dat dit selfs opswel indien daar dooie larwes in is wat 'n verrottingsgas laat ontstaan. Die sponsagtige weefsel vervul dus in baie opsigte dieselfde funksie as die plasenta by soogdiere. Wanneer die larwes uit die eiers kom, bly hulle 'n tyd lank in die buidelsak voordat die mannetjie hulle deur die opening van die sak na buite pers.


'n Muil (Equus mulus, fam. Equidas) is 'n mak hoefdier en is die kruising tussen 'n perdemerrie (Equus caballus) as moer en 'n donkiehings (Equus asinus) as vaar. Muile word al minstens die afgelope 3000 jaar in Klein-Asië as trek- en lasdiere gebruik weens hul besondere aanpassingsvermoë by uiterste omstandighede. Hulle beskik oor 'n besondere uithouvermoë om in moeilike toestande te kan oorleef. Die goeie eienskappe van die perd en die donkie kom in die muil saam. Dit het dus die sagte, veilige tred en volharding van die donkie en die krag en energie van die perd. Muile is meer gehard as perde en meer intelligent as perde én donkies. Muile is egter koppig. Dit is verbasend dat twee so gewillige diere soos 'n perd en 'n donkie 'n dier voortbring met so 'n moeilike geaardheid. 'n Muil skop maklik. Daarom is dit nie so 'n eenvoudige taak om 'n span muile te hanteer nie. Die in- en uitspan van 'n span muile verg baie geduld en ervaring. Meesal erf sulke kruisings meer eienskappe van die moer as van die vaar.


Van al die plante wat vir die mens nuttig is, is die lede van die grasfamilie (Poaceae of Gramineae) die belangrikste. Ons leef regstreeks en onregstreeks van gras: ons vernaamste stapelvoedsels word verskaf deur spesiaal gekweekte grasse (grane), bv. koring en rys, terwyl die meeste van die diere wat melk en vleis aan ons verskaf, hoofsaaklik gras vreet. Daar bestaan ook geen twyfel dat die grane die eerste plante was wat doelbewus deur die mens gekweek is nie. Die stam (ook genoem stingel of halm) is silindries van vorm en gewoonlik dun. Die meeste grasstingels is hol van binne, buiten by die stingelknope, waar die blare ontstaan. Grasblare is smal en lynvormig en is nie met die stam of stingel verbind deur 'n steel soos by die meeste blomplante nie, maar deur 'n buisvormige skede wat om die stingel vou. Die blomme van grasse is gewoonlik baie klein en het geen blom of kelkblare nie. Hulle is in groepe, bekend as syaartjies, gerangskik. Die syaartjies is op hulle beurt weer in bloeiwyses, gewoonlik are of pluime, gegroepeer.


ANOM (gestileer as AN0M) was 'n kwansuis veilige boodskapprogram wat deur misdadigers gebruik word en wat die basis vir 'n lokvaloperasie gevorm het. ANOM is aanvanklik in die geheim versprei deur die Amerikaanse Federale Buro vir Ondersoek (FBI) en die Australiese Federale Polisie, waarna wetstoepassingsagentskappe in ander lande by die ondersoek aangesluit het. In plaas daarvan om veilige kommunikasie toe te laat, was die program egter 'n trojaanse perd en het die wetstoepassers toegelaat om miljoene boodskappe met behulp van die toestelle en sagteware te onderskep. Dit het die polisie in 16 lande in staat gestel het om sake te bou teen honderde verdagtes wat na bewering betrokke was by kriminele aktiwiteite. Meer as 800 mense is in 16 lande inhegtenis geneem. Die FBI noem die operasie Operasie Trojan Shield en die Australiese Polisie noem dit Operasie Ironside. Die Kanadese maatskappy Phantom Secure is in Maart 2018 gesluit. Hul veilige kommunikasiestelsel het dwelmhandelaars toegelaat om buite bereik van sekerheidsowerhede te kommunikeer. Met die sluiting van Phantom Secure het internasionale dwelmhandelaars 'n alternatiewe stelsel nodig gehad. Sedert 2018 werk die FBI-tak in San Diego met 'n individu wat 'n "volgende generasie" geënkripteerde toestel ontwikkel het vir gebruik deur kriminele netwerke.


Die Australiese Ope (Engels: Australian Open) is 'n groot tenniskampioenskap wat jaarliks in Januarie in Melbournepark, Australië, aangebied word. Dit is die eerste Grand Slam-toernooi van die jaarlikse tenniskalender. Dit is die grootste sporttoernooi wat jaarliks in Australië plaasvind. Soos by alle Grand Slam-toernooie word mans- en damesenkels, mans- en damesdubbels, gemengde dubbels en juniorkampioenskappe gespeel. 'n Toernooi vir rolstoel-tennisspelers en vertoonwedstryde deur bekende spelers word ook aangebied. Oorspronklik is die kampioenskap aan die begin van die kalenderjaar gehou. In 1977 word dit verskuif na einde Desember (rondom Kersfees) en is twee kampioenskappe die jaar in beide Januarie en Desember aangebied. Teen einde 1985 word besluit om na die oorspronklike reëling terug te val en dat die volgende kampioenskap eers in 1987 gespeel sou word. As gevolg hiervan is geen kampioenskap in 1986 gehou nie. Voor 1983 het baie van die wêreld se beste spelers nie aan hierdie toernooi deelgeneem nie. Die hoofrede hiervoor was dat dit te ver was om te reis en baie spelers het dit nie as 'n belangrike toernooi geag nie. Die toernooi word in Januarie, tydens die warm Australiese somer gespeel.


Harvey Guillén is 'n Amerikaanse akteur, vervaardiger, en skrywer. Hy is bekend vir sy rolle in die rolprente General Education (2012) en The Internship (2013), en in die televisiereekse The Thundermans (2013) en Eye Candy (2015). 2012: General Education 2013: The Internship 2018: Status Update 2010: Huge 2013: The Thundermans 2013: The Casting Couch 2015: Eye Candy 2015: Tobias on the Hill 2017: Celebrity in Me 2017: No, That's Okay. I'm Good. 2018: The Filth 2018: Into the Dark What We Do in the Shadows 2012: The Zoo 2015: Up in Smoke 2017: Truth or Dare 2014: Snow White and the Seven Thugs 2015: Til It Happens to You Harvey Guillén in die Internet-rolprentdatabasis


Die Nobelprys vir fisika (Sweeds: Nobelpriset i fysik) is ’n jaarlikse prys wat deur die Koninklike Sweedse Akademie vir Wetenskappe toegeken word aan mense wat wêreldwyd die uitmuntendste bydraes op die gebied van fisika gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir chemie, fisiologie of geneeskunde, letterkunde en vrede. Die akademie kondig die naam van die Nobelpryswenners jaarliks vroeg in Oktober aan, met die Nobelprys vir fisika tradisioneel tweede en op 'n Dinsdag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2021 is die prys aan altesaam 218 individue toegeken. Nog net vier vroue het dit gekry: Marie Curie in 1903, Maria Goeppert-Mayer in 1963, Donna Strickland in 2018 en Andrea M. Ghez in 2020. John Bardeen is een van twee bekroondes wat twee keer die Nobelprys in dieselfde vak toegeken is, in 1956 en 1972. Frederick Sanger is die ander en is twee keer met die Nobelprys vir Chemie bekroon, in 1956 en 1972.


'n Bank is 'n finansiële instelling waar geld bewaar of geleen kan word. Iemand se geld kan in 'n bank geplaas (gedeponeer) word vir veilige bewaring, en later weer daaruit onttrek word. Die bank kan ook 'n lening aan mense verskaf met die ooreenkoms om die geld later, gewoonlik met rente, terug te betaal. Die mense wat 'n bank bedryf word bankiers genoem. Banke verdien (onder andere) inkomste uit die rente wat hulle op lenings ontvang. Sommige banke gebruik ook die geld wat hulle van deposito's ontvang om in nuwe ontwikkelings of besighede te belê en sodoende meer geld te verdien. Geld kan van een persoon of instansie se rekening na die rekening van 'n ander persoon oorgedra word. Om dit te kan doen moet die eerste persoon die tweede persoon se bankrekening en bankkode ken. Internasionale betalings is vereenvoudig deur die bekendstelling van die IBAN (International Bank Account Number) wat die rekeningnommer, bankkode en die landkode op 'n standaardwyse (ISO 13616) kombineer. Die meeste lande het 'n bank wat deur die staat daargestel is om die hoeveelheid geld wat in omloop is te beheer.


Die vlag van die Britse Indiese Oseaangebied is op 8 November 1990 in gebruik geneem. Die vlag vertoon ’n blou Britse vaandel met sewe golwende wit bane op die blou agtergrond, ’n unievlag in die skildhoek en ’n palmboom met ’n kroon oor die stam op die wapperkant. Die vlag bevat die unievlag in die skildhoek en beeld die water van die Indiese Oseaan, waar die eilande geleë is, uit in die vorm van wit golwende bane op ’n blou agtergrond. Die vlag vertoon ook ’n palmboom wat bo die kroon van Sint Eduard uittroon. Die vlag is tydens die 25ste herdenking van die gebied deur koningin Elizabeth II vir gebruik verleen aan die kommissaris en die vlag het slegs semi-amptelike status. Aangesien siviele besoekers nie in die Britse Indiese Oseaangebied toegelaat word nie, is die gebruik van die vlag onseker. ’n Video wat deur die Vlootsteunfasiliteit in Diego Garcia vrygestel is, toon ’n toneel waar die vlag op land in die gebied gehys is. Die enigste nedersettings op die eilande is die Anglo-Amerikaanse vloot- en lugmagbasisse. Die vlag word in Diego Garcia naas die Amerikaanse vlag vertoon.


Die Nobelprys vir Fisiologie of Geneeskunde (Sweeds: Nobelpriset i fysiologi eller medicin) is ’n jaarlikse prys wat deur die Sweedse Nobelpleging by die Karolinska Instituut in Solna naby Stockholm toegeken word aan mense wat wêreldwyd die uitmuntendste bydraes op die gebied van fisiologie of geneeskunde gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir chemie, fisika, letterkunde en vrede. Die akademie kondig die naam van die Nobelpryswenners jaarliks vroeg in Oktober aan, met die Nobelprys vir Fisiologie of Geneeskunde tradisioneel eerste en op 'n Maandag. Die prys word jaarliks in Stockholm, Swede, toegeken op 10 Desember, die herdenking van Nobel se dood. Tot en met 2021 is die prys aan altesaam 224 individue toegeken. Nog 12 vroue het dit gekry. Een Nobelprys vir Fisiologie of Geneeskunde-wenners, naamlik die Duitser Gerhard Domagk (1939), was deur sy regering, die destydse Nazi-Duitsland, nie toegelaat om die prys te aanvaar nie. Hy sou later ná die afloop van die Tweede Wêreldoorlog 'n medalje en diploma ontvang, maar nie die prysgeld nie.


Die Universiteit Groningen (amptelik, Rijksuniversiteit Groningen) is ’n Nederlandse universiteit in Groningen in die provinsie Groningen. Die RuG is gestig in 1614, na Leiden is hulle die oudste universiteit in Nederland. Amptelike webblad


'n Boormasjien is 'n stuk gereedskap wat gebruik word om gate in voorwerpe te maak. Aanvanklik kon boormasjiene slegs gate boor met behulp van verskillende groottes boorpunte wat in die kake vasgeklem word. Sedert die laat 20ste eeu kan 'n elektriese boor: Gate boor in byna enige medium (hout, metaal, plastiek, beton, glas, keramiek, laminerings) Skroewe in- en uitdraai ('n koordlose boor is veral handig hiervoor) Bestaande gate ruim met 'n dikker aanhegsel wat groewe soos 'n vyl het Akkurate skuurwerk doen met verskillende soorte koppies, steeltjies en borseltjies Poleerwerk ("buff") soos vir motorverfwerk of houtmeubels, met 'n poleer/skuuraanhegsel 'n Rolsaaglem akkommodeer wat in die plek van die kake aangeheg word, en vele meer take. Binnekant van 'n elektriese boormasjien 'n Moderne staanboor Verharde boorpunte vir steen en beton Wikimedia Commons het meer media in die kategorie Boormasjien. Hierdie artikel is ’n saadjie. Voel vry om Wikipedia te help deur dit uit te brei.


Die Tweede Vryheidsoorlog of Anglo-Boereoorlog was 'n oorlog tussen die Boererepublieke van die Oranje-Vrystaat en die Zuid-Afrikaansche Republiek aan die een kant en die Britse Ryk aan die ander kant wat tussen 11 Oktober 1899 en 31 Mei 1902 in Suider-Afrika, Swaziland ingesluit, gewoed het. Minder algemene name in omgang wat in die letterkunde gebruik word is die Engelse Oorlog en die Driejarige Oorlog Die Tweede Vryheidsoorlog, ook bekend as die Suid-Afrikaanse Oorlog, oftewel die Anglo-Boereoorlog, het vanaf Oktober 1899 tot Mei 1902 geduur. In hierdie oorlog het die twee Boererepublieke, die Zuid-Afrikaansche Republiek (ou Transvaal) en die Republiek van die Oranje-Vrystaat, te staan gekom teen die Britse Ryk. Die hele gebied waarop hierdie oorlog plaasgevind het vorm vandag deel van die Republiek van Suid-Afrika. Oor die sowat twee en 'n half jaar wat die oorlog geduur het, het dit Brittanje nagenoeg 200 miljoen pond, 448 435 Britse- en Rykssoldate en sowat 20 000 Britse lewens gekos om 'n "Boererebellie" te bemeester. Aan die kant van die Boererepublieke was die koste van die oorlog baie hoog.


Lagasj (wigskrif: 𒉢𒁓𒆷𒆠 LAGAŠKI; Sumeries: Lagaš), of Shirpurla, was ’n antieke stadstaat noordwes van die samevloei van die Eufraat en die Tigris en oos van Uruk in die hedendaagse Irak. Lagasj (nou Al-Hiba) was een van die oudste stede van die antieke Nabye Ooste. Die antieke terrein van Nina (hedendaagse Surghul) is sowat 10 km van daar en dui die suidelike grens van die staat aan. Die nabygeleë Girsu (hedendaagse Telloh), sowat 25 km noordwes van Lagasj, was die godsdienssentrum van die stadstaat. Lagasj se hooftempel was die É-Ninnu, wat aan die god Ningirsu opgedra was. Dit lyk of Lagasj die antieke stede Girsu, Nina, Uruazagga en Erim ingesluit het. Uit inskripsies wat by Girsu ontdek is, lyk dit of Lagasj in die laat 3de millennium v.C. ’n belangrikse Sumeriese stad was. Dit is in dié tyd regeer deur onafhanklike konings, Ur-Nanshe en sy opvolgers. Nadat die Akkadiese Ryk dit oorgeneem het, het Lagasj sy onafhanklikheid verloor en sy heerser, of ensi, het ’n vasal van Sargon van Akkad en sy opvolgers geword.


Die Georgiese nasionale rugbyspan (Georgies: საქართველოს მორაგბეთა ეროვნული ნაკრები, Sakartwelos moragbeta erownuli nakrebi) is die nasionale rugbyspan van Georgië en verteenwoordig dié land tydens internasionale wedstryde (toetswedstryde). Dié span se bynaam Lelos is ontleen aan ’n tradisionele Georgiese rugbysport wat nou verwant is aan rugby. ’n Ander bynaam is Bordsjghalosnebi (“mans van die son”), afgelei van die Bordsjghali, ’n tradisionele Georgiese sonembleem. Rugby word in Georgië geadministreer deur die Georgiese Rugbyunie (GRU; საქართველოს რაგბის კავშირი, Sakartwelos ragbis kawsjiri) wat in 1964 gestig is en sedert 1991 op sy eie optree. Georgië word deur Wêreldrugby as ’n vlak twee-span erken. Daarmee behoort Georgië aan die beste Europese rugbyspanne naas die Sesnasies. Die Georgiese rugbyspan is tans (Maart 2022) 12de op Wêreldrugby se wêreldranglys gelys. Georgië het in 1989, voor sy onafhanklikheid van die Sowjetunie, sy eerste nieamptelike toetswedstryd teen Zimbabwe gespeel; hul eerste amptelike toetswedstryd het twee jaar later plaasgevind. Hulle het tydens die Europese Nasiesbeker 14 titels ingepalm, vier keer as naaswenner en twee keer in die derde plek geëindig.


Die kransswael (Ptyonoprogne fuligula) is 'n sangvoël wat aan die familie van Swaels (Hirundinidae) behoort. Wetenskaplike naam: Ptyonoprogne fuligula en Hirundo fuligula Engelse naam: Rock Martin Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Kransswael. Wikispecies het meer inligting verwant aan Kransswael Hierdie artikel is ’n saadjie. Voel vry om Wikipedia te help deur dit uit te brei.


Die eland (Taurotragus oryx), ook Kaapse eland genoem, is 'n wildsbok wat op grasvlaktes in Oos- en Suider-Afrika aangetref word. Die eland se skouerhoogte is ongeveer 2 m en hulle weeg van 300 tot 1 000 kg. Elandbulle is gewoonlik donkerbruin of grys, terwyl elandkoeie bruin of ligbruin is. Elande het dikwels ook 'n wit streep vertikaal oor die lyf aan albei kante. Beide die bul en koei het reguit horings wat ongeveer 65 cm lank kan wees. Die koei se horings is gewoonlik langer, maar dunner. 'n Enkele kalf word ná 'n draagtyd van nege maande gebore. Elande vreet gras, takkies en blare. Hulle leef gewoonlik in troppe van 30 tot 80, maar groter troppe van by die 400 is al aangetref. Ten spyte van hul grootte, kan 'n eland maklik oor 'n heining van 1,5 m spring sonder 'n aanloop. Elande kan hulself goed verdedig teen roofdiere en is selfs in staat om 'n leeu dood te maak. Dit is waarskynlik die rede waarom hulle deur die geskiedenis 'n mistieke of spirituele eienskap verkry het.


Die witrenoster (Ceratotherium simum) is een van die twee renosterspesies wat in Afrika voorkom (die ander een is die swartrenoster). Hy het 'n wye mond met 'n breë bolip wat hy gebruik om te wei en is die sosiaalste van die renosterspesies. Dit is die volopste renostersoort in die wêreld. Daar was twee subspesies, naamlik die Suidelike witrenoster en Noordelike witrenoster. Die suidelike subspesie is in die 20ste eeu feitlik uitgewis deur stroping, maar het teen eeuwisseling tot om en by 20 000 diere herstel. Hul getalle het weens hernude stroping egter met 15% gedaal. Daar was aan die einde van 2010 'n beraamde 20 170 individue, en teen 2020 tussen 17 212 en 18 915 volgens Save the Rhino. Die Noordelike witrenoster word as waarskynlik uitgestorwe beskou. Die noordelike subspesie het waarskynlik slegs enkele individuele renosters oor. Vier daarvan is in 'n natuurreservaat in Kenia. Daar is berigte van 'n paar moontlike Noordelike witrenosters in 'n afgeleë deel van Suid-Soedan, alhoewel dit nog nie bevestig is nie. In April 2003 was daar nog 30 renosters in die Garamba Nasionale Park in die Demokratiese Republiek van die Kongo.


'n Koggelmander is 'n klein insekvretende reptiel met 'n lang stert wat oral oor Afrika voorkom. Koggelmanders (familie Agamidae) is akkedisse met goed ontwikkelde pote en 'n lang stert. Daar is ongeveer 200 spesies wat by uiteenlopende omstandighede aangepas is. Tydens paring en wanneer hulle hul gebied afbaken, toon baie koggelmanders hul snel wisselende kleure, groot stekels en 'n opgeblase keel. Die familie kom in Afrika, Australië, Asië en Europa voor. In Suid-Afrika word slegs een genus, Agama, met ongeveer 10 spesies aangetref, met die bloukopkoggelmander (Agama atra) en die boomkoggelmander (Agama atricollis) as dis bekendstes. Die koggelmander het sy Afrikaanse naam gekry omdat hy sy kop koggelagtig op en af beweeg, veral wanneer hy nuuskierig of senuweeagtig is. Die akkedisfamilie Agamidae, waartoe die koggelmander behoort, is nou verwant aan die van die likkewaan (Iguanidae). Onderskeid tussen die 2 families kan op grond van hul gebit gemaak word. Hoewel beide families se spesies in soortgelyke omstandighede leef, kom hulle nêrens saam voor nie.


Die turksvy (Opuntia tuna) is 'n plant in die kaktusfamilie, Cactaceae. Turksvye is van Suid-Amerika na Suid-Afrika gebring, en word oor die algemeen as 'n ernstige pes en bedreiging beskou. Turksvye het oorspronklik slegs in die Westelike Halfrond, oor die grootste gedeeltes van Noord- en Suid-Amerika, voorgekom. In die laat 1800's is turksvye na Australië gebring, waar hulle groot ekologiese skade in die oostelike state aangerig het. Hulle word ook in die Mediterreense streke van Noord-Afrika aangetref, veral in Tunisië, die mees noordelikste land van Afrika, sowel as die suidelike dele van Europa, veral op die eiland van Malta. Die spesie kan met behulp van die turksvyvlieg uitgeroei word. Dit kan ook uitgekap en as veevoer gebruik word, maar die dorings moet eers afgebrand word. Sien ook Opuntia Ensiklopedie van Suidelike Afrika, Eric Rosenthal, 1967 Wikimedia Commons het meer media in die kategorie Turksvy. Wikiwoordeboek het 'n inskrywing vir turksvy. Wikispecies het meer inligting verwant aan Turksvy Hierdie artikel is ’n saadjie. Voel vry om Wikipedia te help deur dit uit te brei.


Die Asiatiese swartbeer (Ursus thibetanus) is ’n beer van gemiddelde grootte wat in dele van Suid-Asië, Noordoos-China, Japan en die Russiese Verre-Ooste voorkom. Die beer word ook die Tibetaanse beer of Himalajabeer genoem. Dit is deur die IUBN as 'n kwesbare spesie geklassifiseer. Asiatiese swartbere het 'n swart pels met 'n kenmerkende wit of roomkleurige "V"-merk op die bors. Hulle het ook skerp kloue en is omnivore wat beide vleis en plante vreet. Hierdie beer is direkte familie van die Amerikaanse swartbeer. Daar word vermoed dat beide 'n gemeenskaplike Europese voorouer deel. Hulle is nader aan mekaar verwant as enige ander beerspesies. Na 'n dratyd van 8 maande word 1 tot 4 (meestal 2) jong beertjies gebore. Asiatiese swartbeer, Ursus thibetanus U. t. formosanus U. t. gedrosianus U. t. japonica U. t. laniger U. t. mupinensis U. t. thibetanus U. t. ussuricus Garshelis, D.L. & Steinmetz, R. (2008). Ursus thibetanus. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008.


Die graatjiemeerkat (Suricata suricatta), ook soms bekend as die stokstertmeerkat of slegs meerkat, is 'n soogdier wat in Suider-Afrika voorkom. Play media Graatjiemeerkatte is klein muishonde: 'n volwasse mannetjie weeg gemiddeld 731 g en 'n wyfie 720 g. Die totale lengte van 'n volwasse meerkat is gemiddeld 550 mm. Die liggaam is lank en slank, met 'n lengte van 250 tot 350 mm. Anders as baie ander muishondspesies het die graatjiemeerkat nie 'n pluimstert nie: die dun, geelbruin stert wissel van 175 tot 250 mm in lengte en word geleidelik dunner tot by die swart punt. Die graatjiemeerkat het 'n gepunte gesig, met klein, halfmaanvormige ore. Die kleur van sy pels hang van sy woongebied af: in die suidelike deel van die verspreidingsgebied het hulle 'n donkerder pels, terwyl dié in die noorde 'n ligter pels het. Oor die algemeen het hulle 'n grys, ligbruin of bruin pels, met 'n silwer tint. Die kloue is groot en aangepas om te grawe. Die oë word deur kenmerkende donker vlekke omring en daar is ook horisontale strepe wat oor die rug strek.


Die swartwildebees (Connochaetes gnou) is 'n groot wildsbok wat in die hoë velde van Suider-Afrika voorkom. Die spesie het uitsterwing in die gesig gestaar, maar bevolkings in privaat gebiede en natuurreservate het na 1994 met sukses toegeneem. Volwasse swartwildebeeste het 'n gemiddelde massa van 180 kg en 'n hoogte van 120 cm. Hulle lyk baie op die blouwildebees, maar is ietwat kleiner en het 'n wit stert. Die bulle het horings wat tot 68 cm lank kan word. Die koei is vir 8 tot 8,5 maande dragtig, waarna 'n enkele kalfie gebore word. Swartwildebeeste het 'n moontlike lewensduur van 20 jaar. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes (en) IUCN SSC Antelope Specialist Group (2008) Connochaetes gnou In: IUCN 2010. IUBN-rooilys van veilige spesies. Weergawe 2010.2. www.iucnredlist.org Besoek op 28 Augustus 2010. (en) von Richter, W. (1974). "Connochaetes gnou". Mammalian Species. The American Society of Mammalogists (50): 1–6. (en) IUCN SSC Antelope Specialist Group (2008).


Die aalwyn of aalwee (Aloe) is 'n monokotiele, dit wil sê 'n eensaadlobbige vetplant en behoort tot die plantfamilie bekend as die Asphodelaceae (aalwynfamilie). Die Afrikaanse naam is 'n verbastering van die Nederlandse "aloë". Die aalwyn is naverwant aan 'n aantal Suid-Afrikaanse plantgroepe, waaronder die genera Kniphofia (vuurpyle), Haworthia, Gasteria, Asparagus (katbos) en Allium (ui). Daar is meer as 450 aalwynspesies wat oor Afrika en nabygeleë eilande soos Madagaskar versprei is. Sommige spesies word ook op die Arabiese Skiereiland en eilande in die Atlantiese Oseaan aangetref. Die wetenskaplike spesiename van aalwyne is soms beskrywend (Aloe longistyla - die aalwyn met die lang styl of Aloe candelabrum - die aalwyn met die kandelaarvorm ). Ander name verwys na plekke (Aloe branddraaiensis of Aloe transvaalensis), terwyl sommige na bekende plant - kundiges of ander persone vernoem is (Aloe bainesii of Aloe peglerae). Spesiename word tans nog onder sekere omstandighede verander, en bied op sigself 'n wye studieveld. Aalwyne het groot, dik, blare wat wissel in kleur van grys tot heldergroen.


Die waatlemoen (Citrullus lanatus) is 'n vrug met 'n vogtige, soet vlees en die vrug met die hoogste hoeveelheid likopeen. Die vrugvlees is meestal rooi, maar kan ook wit, rooskleurig, geel of oranje van kleur wees. Die swart pitte van die waatlemoen kom nie voor in 'n enkele holte soos byvoorbeeld spanspek nie, maar lê ingebed in die vrugvlees. Daar kom ook pitlose spesies voor. Die vrug word meestal geëet deur eers die waatlemoen in stukke te sny en dan die vlees in nog kleiner blokkies. Hierna kan dit met 'n vurk, lepel of met die hand geëet word. 'n Waatlemoen is ryk aan water, en deur dit te eet kan mens se dors geles word. Asiate rooster en sout die waatlemoenpitte, terwyl mens ook gesuurde waatlemoenskille kan eet. Die waatlemoen is waarskynlik afkomstig vanuit die tropiese gebiede in Afrika. Die waatlemoen was reeds in China bekend vóór die christelike kalender, sommige beweer 1000 jaar, andere selfs 4000 jaar vóór Christus.


Die blouwalvis (Balaenoptera musculus) is 'n seesoogdier wat tot die suborde Mysticeti (baard- en baleinwalvisse) behoort. Met 'n lengte van tussen 23 en 30,5 m en 'n massa van tot 136 ton, is dit die grootste dier op aarde. Die blouwalvis se liggaam is lank en slank, met 'n kleur wat wissel tussen blou en grys op sy rug en 'n ligter onderkant. Daar word onderskei tussen minstens drie subspesies: B. m. musculus, wat in die noorde van die Atlantiese en Stille Oseane aangetref word, B. m. intermedia, wat in die Suidelike Oseaan aangetref word, en B. m. brevicauda ('n dwergsubspesie), wat in die Indiese Oseaan en suide van die Stille Oseaan aangetref word. Dis moontlik dat B. m. indica, wat in die Indiese Oseaan voorkom, ook 'n subspesie is. Soos in die geval van ander baardwalvisse, bestaan die blouwalvis se dieet hoofsaaklik uit planktonkrefies ('n soort skaaldier), asook klein vissies en soms pylinkvis. Aan die begin van die twintigste eeu was blouwalvisse volop in byna al die planeet se oseane.


Sekelbos (Dichrostachys cinerea) – ook bekend as die Kleinblaarsekelbos (Dichrostachys cinerea subsp. africana) – is 'n klein boompie (hoogstens 5 m hoog) wat voorkom vanaf Australië, deur Mianmar en Indië tot in Afrika. In Suid-Afrika word dit aangetref in Noordwes, Limpopo, Mpumalanga en KwaZulu-Natal. Dit is volop in grasryke bosveld. Die 4 cm lange blom-aar se pienk gedeelte bestaan uit onvrugbare blomme en die geel gedeelte uit vrugbare tweeslagtige blomme. Die plat, donkerbruin peule kan tot 7 cm lank en 1 cm breed word. Hulle bars nie oop nie en val in trosse af. Die peule word deur grootvee en wild gevreet. Die nasionale nommer van die boom is 190. Boom Blomme Blom Blom in die Krugerwildtuin, Suid-Afrika Sade Dichrostachys cinerea – Museum specimen Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Wikimedia Commons het meer media in die kategorie Sekelbos. Wikispecies het meer inligting verwant aan Sekelbos Hierdie artikel is ’n saadjie. Voel vry om Wikipedia te help deur dit uit te brei.


Die silwerboom (Leucadendron argenteum) is 'n boom wat vinnig groei en gewild is as 'n sierboom. Die boom het syagtige, silwergrys blare terwyl die manlike blomme appelkooskleurig en die vroulike blomme silweragtige keëls is. Die boom verkies vol son en matige water om te groei. Die blomtyd is in Augustus tot September. Die silwerboom is een van die provinsie Wes-Kaap, Suid-Afrika se amptelike simbole. Die plant se nasionale nommer is 77. Silwerbome is amper tot uitsterwing gedryf deur die aanplant van kommersiële denneplantasies. Leucadendron argenteum groei slegs in en om Kaapstad, veral op Tafelberg. 'n Groot Silwerboom naby Rhodes Memorial. Jong Silwerbome op Duiwelspiek, Tafelberg. Silwerboombos aan die voet van Duiwelspiek. Sedert die gedeeltelike verwydering van dennebome, het die Silwerbomebosse geleidelik begin terugkeer. Die blare van Leucadendron argenteum is sag en fluweelagtig. Nuwe uitgroeisel. Die silwer kleur van die blare is te danke aan die sagte fluweelagtige hare. Na die blomperiode, produseer die vroulike bome keëls wat uiteindelik oopmaak om klein ronde neute vry te stel. Monster van 'n keël, sade, blare en onvolwasse plant.


Die witoorpikkewyn (Pygoscelis papua) is 'n voël wat op die Antarktiese-eilande voorkom en baie seldsaam in Suid-Afrika is. In Engels staan die pikkewyn bekend as die Gentoo Penguin. Pikkewyne kan natuurlik nie vlieg nie, maar is sterk swemmers. Die witoorpikkewyn kan 'n spoed van 40 kilometer per uur in die water haal. Die pikkewyn is 75–80 cm groot en weeg tot 7.2 kg. Daar is 'n duidelike wit vlek bo en agter die oog met 'n smal wit oogkring. Die pote en snawel is oranje. Die swemvlerke is lank en het 'n ligte oranje tint aan die onderkant. Die pikkewyn kom in groot getalle voor in Antarktika, Kergueleneilande, Suid-Georgië en op die Falkland-eilande. Kleiner bevolkings is teenwoordig op die Antarktiese skiereiland, Macquarie-eiland, Heard- en McDonaldeilande en die Suidelike Shetlandeilande. Witoorpikkewyn op sy nes 'n Witoorpikkewyn swem Middel jong witoorpikkewyn op die Pertermann-eiland. Museum specimen Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011.


Die Bontkiewiet (Vanellus armatus) is 'n voël wat aan die familie Charadriidae behoort. Hierdie voël staan in Engels bekend as die Blacksmith Lapwing/Plover. Maak op 'n pad in Kenia nes. Volwassene, eier en nes in Tanzanië. Soek kos by Nakuru-meer in Kenia. Op soek na kos by Marievale, Suid-Afrika 'n Bontkiewiet in Walvisbaai, Namibië By die Etoshapan, Namibië Nog een In vlug Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name BirdLife International (2012). "Vanellus armatus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Wikimedia Commons het meer media in die kategorie Bontkiewiet. Wikispecies het meer inligting verwant aan Bontkiewiet


Die staalblouvinkie (Vidua chalybeata) is 'n algemene standvoël en plaaslike nomade in boomveld en savanne. Hulle parasiteer ook op die Bruinvuurvinkie. Die voël is 11 cm groot en weeg van 11 tot 15 gram. In Engels staan die voël bekend as die Village indigobird. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International (2012). "Vidua chalybeata". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Wikimedia Commons het meer media in die kategorie Staalblouvinkie. Wikispecies het meer inligting verwant aan Staalblouvinkie Hierdie artikel is ’n saadjie. Voel vry om Wikipedia te help deur dit uit te brei.


Die Bandkeeljanfrederik (Swynnertonia swynnertoni) is 'n skaars standvoël van bergwoudonderbos in Tanzanië, Mosambiek en Zimbabwe. Die voël se status word aangegee as kwesbaar. Die voël is 14 cm groot en weeg 14–20 gram. In Engels staan dit bekend as Swynnerton's robin. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Swynnertonia swynnertoni". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Wikimedia Commons het meer media in die kategorie Bandkeeljanfrederik. Wikispecies het meer inligting verwant aan Bandkeeljanfrederik Hierdie artikel is ’n saadjie. Voel vry om Wikipedia te help deur dit uit te brei.


Sentoure, kentoure of perdmense (Grieks: Κένταυροι; Kéntauroi) is in die Griekse mitologie wesens wat half mens, half perd is. In die pottebakkerskuns van antieke Griekeland is hulle uitgebeeld met die onderlywe van perde aan hulle vas; in latere weergawes het hulle die bolyf van ’n mens en die onderlyf van ’n perd. Hierdie uiterlike samesmelting het daartoe gelei dat baie skrywers hulle beskou het as wesens wat vasgevang is tussen die aard van die mens en dié van die perd. Hulle is uitgebeeld as óf die verpersoonliking van die ongetemde natuur, soos in hul stryd teen die Lapiete, óf as onderwysers, soos Chiron. The sentoure was meestal die kinders van Ixion en Nephele (die wolk wat gemaak is om soos Hera te lyk). Volgens ’n ander weergawe was hulle die kinders van ene Centaurus wat met die merries van Magnesië gepaar het. Sentourus was óf self die seun van Ixion en Nephele (wat ’n bykomende geslag tussenin voeg) óf van Apollo en Stilbe, dogter van die riviergod Peneus. In die latere weergawe van die verhaal is sy tweelingbroer Lapitos, voorvader van die Lapiete


Mikolajif-oblast (Oekraïens: Миколаївська область) is 'n oblast in suidelike Oekraïne. Die hoofstad en grootste stad van die oblast is Mikolajif. Die oblast grens aan die Swartsee in die suide. Tale (2001-sensus): Oekraïens (69,2%), Russies (29,3%). Etniese verdeling (2001-sensus): Oekraïners (81,9%), Russe (14,1%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


John R. "Johnny" Cash (26 Februarie 1932 – 12 September 2003), was 'n Amerikaanse sanger en skrywer, akteur, literatuur skrywer en word as een van die mees invloedrykste musikante van die 20ste eeu gesien. Alhoewel hy hoofsaaklik as 'n Country-musikant bekend gestaan het, het hy ook ander genres musiek gesing, soos "rockabilly", rock en roll, blues, folk, en gospel. Hierdie veelsydigheid het daartoe aanleiding gegee dat Cash in verskeie museums opgeneem is, en staan hy vandag in die "Country Music Hall of Fame", "Rock and Roll Hall of Fame" en die "Gospel Music Hall of Fame". Cash was bekend vir sy diep, bariton bas-stem, gepaard met 'n opstandige tog depressiewe charismatiese temperament en sy swart kleredrag wat hom die naam, "Die man in swart" gegee het. Sy konserte het altyd begin met "Hallo, ek is Johnny Cash" en is dan gewoonlik met "Folsom Prison Blues" gevolg. Cash se musiek het in sy latere jare baie emosioneel geword en temas van hartseer en spyt bevat.


Fidel Valdez Ramos (Spaans: [fiˈðel βalˈdes ra.mos]: gebore Fidel Ramos y Valdez; 18 Maart 1928), algemeen bekend as FVR en Eddie, is 'n afgetrede Filippynse generaal en politikus wat van 1992 tot 1998 as die 12de president van die Filippyne gedien het. Ramos is gedurende sy ses jaar in die amp, deur baie erkenning gegee en bewonder vir die herlewing en hernuwing van die internasionale vertroue in die Filippynse ekonomie. Op 91-jarige ouderdom is hy tans die oudste lewende voormalige Filippynse president. Hy het vroeg in sy loopbaan in die Filippynse weermag opgetree en word hoof van die Filippynse konstabulêre hoof en stafhoof van die gewapende magte van die Filippyne gedurende die termyn van president Ferdinand Marcos. Tydens die EDSA People's Power Revolution van 1986, is Ramos deur baie Filipino's as 'n held beskou omdat hy besluit het om van die administrasie van president Marcos weg te breek en om trou en lojaliteit te gee aan die nuutgestigte regering van president Corazon Aquino. Voor sy verkiesing as president het Ramos in die kabinet van president Corazon Aquino gedien, eers as stafhoof van die gewapende magte van die Filippyne (AFP), en later as sekretaris van nasionale verdediging van 1986 tot 1991.


"The Lion Sleeps Tonight", ook bekend as "Wimoweh", "Wimba Way" of "Awimbawe", is 'n liedjie wat oorspronklik geskryf en opgeneem is deur Solomon Linda met die Evening Birds vir die Suid-Afrikaanse Gallo Record Company in 1939, onder die titel "Mbube". Dit is geskryf in Zoeloe, is aangepas en internasionaal deur baie pop- en folk-kunstenaars van die 1950's opgeneem, insluitend die Weavers, Jimmy Dorsey, Yma Sumac, Miriam Makeba en die Kingston Trio. In 1961 het die bekendste weergawe deur die doo-wop-groep die Tokens, aangepas in Engels, 'n nommer-een-treffer in die Verenigde State van Amerika geword. Met verloop van tyd het dit ten minste US$15 miljoen in tantième met bewerkings van die liedjie en rolprentlisensiëring verdien. "Mbube" (Zoeloe: leeu) is in die 1920's deur Solomon Linda, 'n Suid-Afrikaanse sanger van Zoeloe-oorsprong, geskryf wat later vir die Gallo Record Company in Johannesburg as 'n skoonmaker en plate-verpakker gewerk het.


Herbert Marcuse (* 19 Julie 1898 – † 29 Julie 1979) was 'n Duits-Amerikaanse filosoof, sosioloog, en politieke teoretikus, wat verband hou met die Frankfurt Skool van die Kritiese teorie. Marcuse is in Berlyn gebore en het by die Universiteit van Berlyn en daarna by die Universiteit van Freiburg gestudeer, waar hy sy Ph.D ontvang het. Hy was 'n prominente figuur in die Frankfurt-gebaseerde Instituut vir Sosiale Navorsing – wat later bekend geword het as die Frankfurt Skool. Hy was getroud met Sophie Wertheim (1924–1951), Inge Neumann (1955–1972), en Erica Sherover (1976–1979). In sy skriftelike werk, lewer hy kritiek op kapitalisme, moderne tegnologie, historiese materialisme en vermaak-kultuur, met die argument dat hulle 'n nuwe vorm van sosiale beheer verteenwoordig. Sy bekendste werke is Eros en Beskawing (1955) en Een-Dimensionele Man (1964). Sy Marxistiese siening het baie radikale intellektuele en politieke aktiviste geïnspireer in die 1960's en 1970's, beide in die Verenigde State van Amerika en internasionaal. Herbert Marcuse is in Berlyn gebore aan 'n Joodse familie.


Wolverhampton (uitgespreek /ˌwʊlvərˈhæmptən/) is 'n stad in Sentraal-Engeland (in die Verenigde Koninkryk), wes van Birmingham, met 'n bevolking van omtrent 236 000 in 2006. Wolverhampton is die 13de grootste stad in Engeland. In 2005 was 76,5% van sy bevolking blankes, 14,7% Indiërs en 4,8% swartes. Jalandhar, Indië Hierdie artikel is ’n saadjie. Voel vry om Wikipedia te help deur dit uit te brei.


Tiglat-Pileser I (uit Hebreeus: תִּגְלַת פִּלְאֶסֶר; Akkadies: 𒆪𒋾𒀀𒂍𒊹𒊏 Tukultī-apil-Ešarra, "my vertroue is in die seun van Ešarra") was ’n koning van Assirië tydens die Middel-Assiriese tydperk (1114-1076 v.C.). Volgens die Assirioloog Georges Roux was hy "een van die twee of drie groot Assiriese monarge sedert die dae van Shamshi-Adad I". Hy was bekend vir sy uiteenlopende militêre veldtogte, sy entoesiasme vir bouprojekte en sy belangstelling in wigskrif-tabletversamelings. Onder sy bewind het Assirië een van die groot magte van die Antieke Nabye Ooste geword, ’n posisie wat die koninkryk vir die volgende sowat 500 jaar behou het. Hy het Assiriese beheer tot in Anatolië en Sirië en tot aan die oewers van die Middellandse See uitgebrei. Uit inskripsies wat bewaar gebly het, lyk dit of hy versigtig ’n vrees by beide sy onderdane en sy vyande ingeboesem het. Spelling volgens 2 Konings, 1-2 Kronieke Roux, Georges. Ancient Iraq. 3de uitg. Penguin Books, 1992 (sagteband, ISBN 0-14-012523-X). Leick, Gwendolyn (1 Maart 2010). The A to Z of Mesopotamia.


Die Spaanse verowering van die Inka-ryk / Peru was 'n baie belangrike onderdeel van die Spaanse kolonialisering van die Amerikas. Die koms van die Spanjaarde het die einde vir die Inka-ryk beteken. Die veldtogte teen die Inka-ryk is deur die conquistador Francisco Pizarro gelei. Na jare van kleiner ekspedisies en militêre skermutselinge, het 168 Spaanse soldate onder Francisco Pizarro en hul inheemse bondgenote in 1532 die Sapa Inca Atahualpa in die Slag van Cajamarca gevange geneem. Dit was die eerste stap in 'n lang veldtog wat dekades van gevegte geduur het, maar met die Spaanse oorwinning en kolonisasie van die streek in die Vise-koninkryk van Peru geëindig het. Die verowering van die Inka-ryk het veldtogte in die hedendaagse Chili en Colombia gelei asook kleiner ekspedisies in die Amesonebekken. Hierdie artikel is vertaal uit die Engelse Wikipedia (en) Hemming, John (1970). Conquest of the Incas. New York: Harcourt. ISBN 0-15-122560-5. Hierdie artikel is ’n saadjie. Voel vry om Wikipedia te help deur dit uit te brei.


Heerewaarden is ’n dorp in die munisipaliteit Maasdriel in die provinsie Gelderland in Nederland. Jacobus Groenendaal, eerste Staatspresident van die Oranje-Vrystaat, is in Heerewaarden gebore. Hierdie artikel is ’n saadjie. Voel vry om Wikipedia te help deur dit uit te brei.


Kjell Stefan Löfven (Sweedse uitspraak: [ˈsteːfan lœˈveːn]; amptelik Löfvén; gebore op 21 Julie 1957) is 'n Sweedse politikus wat sedert 2014 as premier van Swede dien en sedert 2012 leier van die Sosiaal-Demokratiese Party. Nadat hy die skool verlaat het en sy verpligte militêre diens in die Sweedse Lugmag voltooi het, kwalifiseer Löfven as 'n sweiser en het daarna 'n aktiewe vakbondlid begin. Hy het opgestaan om verkies te word as 'n ombudsman binne die Sweedse metaalbewerkersunie (SMU) en is uiteindelik verkies tot die eerste voorsitter van IF Metall in Januarie 2006, 'n belangrike nuwe vakbond wat uit 'n aantal kleiner vakbonde, insluitend die SMU, gestig is. om saam te smelt. Na die bedanking van Håkan Juholt, in Januarie 2012, is Löfven eenparig deur die uitvoerende raad van die Sosiaal-Demokratiese Party gekies om hom as die nuwe leier van die party te vervang. Dit het Löfven ook die leier van die opposisie gemaak, ondanks die feit dat hy destyds nie 'n setel in die Riksdag gehad het nie. Löfven het die Sosiaal-Demokrate in die 2014-verkiesing gelei.


Orléans (Frans : /ɔʁleɑ̃/) is 'n stad in die noorde van Sentraal-Frankryk, sowat 130 kilometer suidwes van Parys, met 113 257 inwoners (2008). Dit is die prefektuur (hoofstad) van die département Loiret en die région (streek) Centre. Johanna van Arkel dra die bynaam "Jonkvrou van Orléans". Orléans is tydens die Romeinse heerskappy in Gallië as die stad van die Aureliani, die destydse heersershuis, gestig. Die huidige Franse naam verwys etimologies nog steeds na hierdie dinastie. Attila probeer in 451 om die stad in te neem en te plunder, maar word in die laaste minuut deur 'n leër onder die gemeenskaplike bevel van die Wes-Goot Theodoridus en die Romeinse generaal Flavius Aëtius verdryf. Die Frankiese koning Clovis I verower Orléans in die jaar 487 en lyf dit by die Frankiese Ryk in. Danksy die sentrale ligging groei dit tot een van die belangrikste Frankiese stede en dien as die hoofstad van die suidwestelike deelryk. Die Karolingiese heersershuis bevorder Orléans in die 8ste en 9de eeu ook as 'n opvoedkundige sentrum, wat bekend staan vir sy eersterangse skole.


Yellowknife is die hoofstad van die Kanadese Noordwestelike gebiede. Die stad se bevolking was 18 700 in 2006 en dit het 'n oppervlak van 105,2 km². Yellowknife lê aan die rivier met dieselfde naam en aan die noordoewer van die Groot Slawemeer, 'n uiters afgesonderde ligging, sowat 1 500 km van die naaste groot stad, Edmonton in die aangrensende provinsie Alberta. Die stad word omring deur besondere natuurskoon en daar is heelwat goudmyne in die omgewing. Dit is ook 'n sentrum vir diamantontginning. Yellowknife is onderhewig aan uiterste temperature, met in die winter tot so koud as minus 40° C en in die somer tot so warm as 25° C. Hierdie artikel is ’n saadjie. Voel vry om Wikipedia te help deur dit uit te brei.


SECAM (Franse afkorting vir Séquentiel couleur à mémoire) is die Franse standaard vir kleurtelevisie wat as SECAM 3 in 1967 in Frankryk, die destydse Sowjetunie, en later ook in ander Oos-Europese lande ingevoer is. Dit is 'n verbeterde weergawe van die Amerikaanse NTSC-standaard, wat faseverskuiwings en die kleurvervalsings, wat daardeur ontstaan, verhinder. Televisietoestelle met die SECAM-standaard kan TV-programme, wat in PAL (die Duitse standaard wat in 1976 ook in Suid-Afrika ingevoer is) of NTSC uitgesaai word, slegs in swart-en-wit opvang. Europese TV-toestelle, wat teenswoordig verkoop word, is meestal geskik vir aldrie TV-standaarde, en vir DVD-spelers en skottelontvangs word SECAM na PAL omgesit indien nodig. MESECAM ('n afkorting van Middle Eastern SECAM) is 'n metode om SECAM-programme met gemodifiseerde PAL-VHS-videomasjiene op te neem. MESECAM-masjiene is altyd ook geskik vir die Duitse PAL-standaard en word gewoonlik in Oos-Europese en oorsese lande vervaardig. Die MESECAM-tegnologie is nie geskik vir die weergee van Franse SECAM-kleurprogramme nie.


Abe Lenstra (Heerenveen, 27 November 1920 – Heerenveen, 2 September 1985) was 'n Nederlandse sokkerspeler. Die aanvaller was een van die beste spelers van die land met die invoering van beroepsokker in Nederland (in 1954). Tussen 1940 en 1954 het Abe Lenstra vir SC Heerenveen gespeel, waarby met sy goeie spel die klub uitgegroei het van dorpsklub tot 'n klub met nasionale faam. Met Abe Lenstra het SC Heerenveen twee keer as naaswenner van die Nederlands kampioenskap geëindig. Toe beroepsokker in 1954 in Nederland begin het, het Abe Lenstra na die groter span Sportclub Enschede gegaan. Met Abe Lenstra het die klub steeds boaan die nuwe Eredivisie gelê, maar die span kon nie die kampioenskap wen nie. In 1958 het die span selfs boaan die Eredivisie geëindig saam met DOS, maar het hulle in die ekstra eindstryd verloor (1-0 na 180 (!) minute). In 1960 het hy op 39-jarige leeftyd verhuis na die tweede span in Enschede: die Enschedese Boys, wat in die Eerste divisie gespeel het. Daar het hy saam met die Suid-Afrikaanse sokkerspeler Darius Dhlomo gespeel. In 1963 het hy die skoene opgehang.


Die Nuwe Testament noem vier broers van Jesus: (Grieks: ἀδελφοὶ adelphoi, "broers") Jakobus, Joses/Josef, Judas en Simon. Ook susters van Jesus word genoem, maar nie by name nie. Sommige geleerdes meen dié broers, veral Jakobus, het hoë posisies in die vroeë Christelike kerk gehad. Die Katolieke Kerk, Assiriese Kerk van die Ooste, Oosters-Ortodokse Kerk, Oriëntaal-Ortodokse Kerk en Lutherse Kerk glo in die ewigdurende maagdelikheid van Maria. Ook Protestantse leiers soos Martin Luther, Ulrich Zwingli, John Wesley en hulle onderskeie bewegings het dit geglo. Johannes Calvyn het geglo dit is moontlik dat Maria ’n maagd gebly het, maar ook dat die bewyse in die Skrif nie voldoende is nie. Mense wat eersgenoemde glo, verwerp bewerings dat Jesus biologiese sibbes gehad het en glo dié broers en susters word so genoem vanweë hulle nabye verbintenis met Jesus se gesin, as óf kinders van Josef uit ’n vorige huwelik óf broers- of susterskinders van Maria of Josef.


Die Artinskium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Sisuralium). Dit verwys dus na ’n tydperk sowel as die gesteentes wat in dié tydperk gevorm het. Die etage was van sowat 290,1 tot 279,3 miljoen jaar gelede. Dit is voorafgegaan deur die etage/tydsnede Sakmarium en gevolg deur die Kungurium. Die etage is genoem na die Russiese plek Arti (ou naam Artinsk), suid van die stad Koengoer in die westelike Oeralgebergte. Die basis van die Artinskium word gedefinieer deur die eerste voorkoms van die Conodonta Sweetognathus whitei en Streptognathodus postfusus, en die bokant deur die eerste voorkoms van die Conodonta Neostreptognathus pnevi en Neostreptognathus exculptus. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Corinne Cléry (gebore 23 Maart 1950) is 'n Franse aktrise. Sy is bekend vir haar rolle in die rolprente The Story of O (1975), The Humanoid (1979), Moonraker (1979), en Yor, the Hunter from the Future (1983). 1968: Les poneyttes 1975: The Story of O 1976: Plot of Fear 1976: Holiday Hookers 1977: Kleinhoff Hotel 1977: Hitch-Hike 1978: Striptease 1978: Covert Action 1979: The Humanoid 1979: Moonraker 1980: I Hate Blondes 1980: The Tunnel 1981: L'ultimo harem 1983: Yor, the Hunter from the Future 1986: The Devil's Honey 1986: Yuppies - I giovani di successo 1988: The Gamble 1988: Rimini Rimini - Un anno dopo 1991: 28° minuto 1994: Donna di cuori 1995: God Willing 2000: Alex l'ariete 2001: Prigionieri di un incubo 2007: Il peso dell'aria 2013: The Outsider - Il Cinema Di Antonio Margheriti 2016: Attesa e cambiamenti 2018: Beyond the Mist Ritorno al crimine 1992: Gottschalk Late Night 1997: I misteri di Cascina Vianello 1999: L'ispettore Giusti 2008: Effetto sabato 1983: Benedetta e company 1987: Skipper 1988: Una vittoria 1990: Vita coi figli 1992: Errore fatale 1993: Moscacieca 2010: Il ritmo della vita 2017: Wild Flower: An Interview with Actress Corinne Clery 2019: Konkan Nama Corinne Cléry in die Internet-rolprentdatabasis


Fetisj stuur hierheen aan. Vir die begrip in okkultisme, sien fetisjisme. Seksuele fetisjisme Seksuele fetisjisme of erotiese fetisjisme is 'n vorm van fetisjisme waar 'n persoon seksuele genot put uit 'n fisieke voorwerp, situasie of liggaamsdeel. Die voorwerp of situasie word die fetisj genoem, en die persoon wat ’n fetisj daarvoor het, is 'n fetisjis. 'n Seksuele fetisj kan wissel van 'n praktyk wat ekstra plesier in 'n verhouding verskaf, soos een maat wat ’n sekere kledingstuk dra, tot 'n afwyking wat groot sielkundige stres veroorsaak by die fetisjis. Die term "fetisj" kom van die Franse woord fétiche, wat weer uit Latyn afgelei is van facticius ("kunsmatig") en facere ("om te maak"). 'n Fetisj in die algemeen is 'n voorwerp wat volgens sekere mense bonatuurlike magte het. Die term "seksuele fetisj" is die eerste keer deur die Franse sielkundige Alfred Binet gebruik. 'n Fetisjis raak opgewonde wanneer hulle dink aan iets wat met die fetisj verband hou of dit sien. Dit word dikwels in pornografie gebruik wat gerig is op mense met 'n spesifieke smaak.


Die Duitse herdershond of wolfhond is 'n intelligente honderas. Hulle kan maklik opgelei word en word derhalwe gereeld deur mense as soekhonde, waghonde of as troeteldiere gebruik. Hulle word ook algemeen deur polisie- en weermagte aangewend. Duitse herdershonde is slim, gespierd en atleties met 'n droë snoet. Manlike herdershonde (reuns) weeg gewoonlik tussen 30 en 40 kilogram met 'n skofhoogte van 60 tot 65 cm. Die tewe weeg tussen 22 en 32 kilogram en het 'n skofhoogte van 55 tot 60 cm. Hulle kan in 'n wye verskeidenheid van klimaatstoestande leef. Die ras het tydens die Eerste Wêreldoorlog in Brittanje as die Alsatian bekend geraak. Omdat die land destyds in 'n oorlog met Duitsland gewikkel was, is die Engelse naam (German Shepherd) ten alle koste vermy. Die Duitse diktator Adolf Hitler het self Duitse herdershonde as troeteldiere aangehou. Jones, Bretaigne, "Science of breeding", Royal Canin (American Kennel Club), archived from the original on 3 September 2014, https://www.webcitation.org/6SJ4zgwaI?url=https://www.akc.org/enewsletter/akc_breeder/2009/fall/handbook.cfm, besoek op 3 September 2014  German Shepherd Dog Club of America (GSDCA) United Schutzhund Clubs of America (VSA) 'n Teelklub vir Duitse herdershonde Verein für Deutsche Schäferhunde (de)


Publius Papinius Statius (omstreeks 45-96 n.C.) was ’n Romeinse digter van die 1ste eeu n.C. Hy is in Napels, Italië, gebore. Van sy Latynse gedigte sluit in Thebaid, die Silvae en die onvoltooide epiese gedig die Achilleid. Hierdie artikel is ’n saadjie. Voel vry om Wikipedia te help deur dit uit te brei.


Die Mercedes-Benz W114 en W115-modelle is 'n reeks uitvoerende sedans en koepees wat in 1968 deur Daimler AG vrygestel is om die vroeëre W110 te vervang. Dit is vervaardig tot die modeljaar 1976, toe die W123 vrygestel is. W114's en W115's is op die mark onderskei aan name wat verband hou met hul enjingrootte. Die W114-modelle het inlynsessilinderenjins en is bemark as die 230, 250 en 280, terwyl die W115-modelle viersilinderenjins het, en as die 200, 220, 230 en 240 bemark is, met sommige modelle wat 'n D het om 'n dieselenjin eerder as 'n petrolenjin aan te dui. Almal is deur Paul Bracq ontwerp, met 'n driekas-ontwerp. Mercedes het destyds sedans in twee klasgroottes bemark. Beginende in 1968 bemark Mercedes hul modelreeks as New Generation Models, wat aan hul ID-plate die aanduiding '/8 ' gee (as gevolg van hul beginjaar van 1968). Aangesien dit die enigste nuwe motors van die sogenaamde 'New Generation' was en vanweë die '/8'-benaming, het die W114 en W115-modelle uiteindelik die Duitse bynaam Strich Acht ontvang.


Die afkorting, of akroniem SAP het verskillende betekenisse: SAP sagtewaremaatskappy Suid-Afrikaanse Party (wat in 1910 onder Louis Botha aan die bewind kom en in 1934 met die Nasionale Party van James Barry Munnik Hertzog saamsmelt om die Verenigde Party party te vorm. Ondersteuners van die Verenigde party staan nog lank daarna bekend as sappe. Destydse Suid-Afrikaanse Polisie (deesdae die Suid-Afrikaanse Polisiediens).


Maria Canals-Barrera (gebore 28 September 1966) is 'n Amerikaanse aktrise. Sy is bekend vir haar rolle in die rolprent The Master of Disguise (2002) en in die televisiereekse Danny Phantom (2004) en Wizards of Waverly Place (2007). 2002: The Master of Disguise 1997: The Tony Danza Show 2004: Danny Phantom 2004: Justice League Unlimited 2007: Wizards of Waverly Place 2010: Road to Camp Rock 2: The Final Jam 2010: Kinect Family Video Diaries 2012: Studio 3 Hollywood Up Close 2014: Cristela 2017: Triangle 1993: Harlan & Merleen 2008: Camp Rock 2011: Chiller 13: Horror's Creepiest Kids 2011: The 19th Annual Movieguide Awards 2015: The 30th Annual Imagen Awards 2016: A Bronx Life 2009: Wizards of Waverly Place: Fashionista Presto Chango 2009: Wizards of Waverly Place: Wiz Pix 2009: Wizards on Deck with Hannah Montana Maria Canals-Barrera in die Internet-rolprentdatabasis Maria Canals-Barrera op Twitter


Selma Blair (gebore 23 Junie 1972) is 'n Amerikaanse aktrise en vervaardiger. Sy is bekend vir haar rolle in die rolprente Cruel Intentions (1999), The Sweetest Thing (2002), Hellboy (2004), en Hellboy II: The Golden Army (2008). 1996: The Broccoli Theory 1997: Strong Island Boys 1999: Cruel Intentions 2000: Down to You 2001: Kill Me Later 2001: Storytelling 2001: Legally Blonde 2002: The Sweetest Thing 2002: Highway 2003: A Guy Thing 2004: Hellboy 2004: A Dirty Shame 2005: The Deal 2005: The Fog 2006: The Night of the White Pants 2007: Purple Violets 2008: Hellboy II: The Golden Army 2008: My Mom's New Boyfriend 2011: Dark Horse 2011: Kingdom Come 2012: Columbus Circle 2012: In Their Skin 2016: Mothers and Daughters 2016: Eva Hesse 2016: Ordinary World 2017: Mom and Dad 2019: After The Lost The Great Illusion 1999: Zoe, Duncan, Jack & Jane 2001: The Isaac Mizrahi Show 2002: Cinetipp 2002: Der Kabel 1 Kinotipp 2005: Isaac 2008: Kath & Kim 2009: Donot Steal This Morning Show 2012: Anger Management 2013: Out There 2014: Really 2016: Bookaboo 2019: Another Life 1997: Amazon High 1998: No Laughing Matter 2003: Coast to Coast 2004: DeMarco Affairs 2004: The 2004 IFP/West Independent Spirit Awards 2004: The Making of 'Hellboy' 2006: Hellboy Animated: Sword of Storms 2007: Hellboy Animated: Blood and Iron 2008: Starz Inside: Comic Books Unbound 2011: Shooting the Hollywood Stars 2002: The Making of 'The Sweetest Thing' 2004: Coast to Coast: Behind the Scenes 2005: All the Dirt on 'A Dirty Shame' 2006: Seeing Through 'The Fog' Selma Blair in die Internet-rolprentdatabasis


Ben Lloyd-Hughes (gebore 14 April 1988) is 'n Britse akteur. Hy is bekend vir sy rolle in die rolprente Great Expectations (2012), Divergent (2014), Insurgent (2015), en Me Before You (2016). 2009: The First Days of Spring 2012: Great Expectations 2014: Divergent 2015: Insurgent 2016: Me Before You 2018: Malevolent 2019: A Serial Killer's Guide to Life 29 Miles to Epsom 2010: Miliband of Brothers 2019: The Importance of Being Oscar 2014: Divergent: Faction Before Blood Ben Lloyd-Hughes in die Internet-rolprentdatabasis


Triglaf (letterlik "driekoppig") is ’n god of samestelling van gode in die Slawiese mitologie, soortgelyk aan die Drie-enige God in die Christendom of Trimoerti in Hindoeïsme. Hy word dikwels beskou as dieselfde god as Trojan. Triglaf is ’n eenheid van drie gode. Die gode wissel van plek tot plek en tyd tot tyd. Volgens ’n vroeë weergawe is dit Swarog, Peroen en Dazjbog. Later is Dazjbog vervang met Swetowid of Weles. Hy kon ook ’n samestelling van mindere gode gewees het. In een legende het Triglaf ’n sluier op, so heilig dat hy nie die bose dade van die mens kan sien nie. Hy verskyn selde tussen sterflinge. Triglaf word voorgestel as ’n driekoppige man, soms met ’n goue blinddoek oor sy oë, of ’n man met drie bokkoppe. Verskeie tempels wat aan Triglaf gewy is, het bestaan naby Szczecin, Pole. Volgens die biografieë van die Duitse vegter-biskop sint Otto, wat in die vroeë 12de eeu verskeie militêre-pastorale ekspedisies gelei het na die streke van die Slawiese stamme wat naby die Oossee gewoon het, was Triglaf die belangrikste Slawiese god en was die tempels in Szczecin asemrowend.


Webjoernaalsfeer is die kollektiewe term wat na alle webjoernale verwys as 'n gemeenskap of sosiale netwerk. Verskeie webjoernale word nou inmekaargeskakel weens die groot hoeveelheid skakels tussen dié webjoernale. Verskeie skrywers skakel na en skryf gereeld op ander webjoernale. Weens hierdie interverweeftheid is 'n unieke webjoernaalkultuur besig om te ontwikkel. Die term webjoernaalsfeer (Engels: blogosphere) word deur Brad L. Graham op 10 September 1999 geskep as 'n grap. Dit word weer in 2002 deur William Quick gebruik en word gou aanvaar en gepropageer deur die oorlogwebjoernaal gemeenskap. Vanaf 2006 word die term webjoernaalsfeer al hoe meer gebruik in veral die Engelstalige pers. Die term kom in Engels ooreen met 'n veel ouer woord naamlik "logosfeer". Die Griekse stam "logo" beteken "woord," en "sfeer" kan geïnterpreteer word as "wêreld" wat dus beteken "die wêreld van woorde". Die konsep webjoernaalsfeer is belangrik om webjoernale se betekenis te verstaan. Webjoernale is in werklikheid gewoonlik net gepubliseerde teks van die skrywer se gedagtes, terwyl die webjoernaalsfeer verwys na 'n sosiale fenomeen.


Barbara Bedford (19 Julie 1903 – 25 Oktober 1981) was 'n Amerikaanse aktrise. Sy was bekend vir haar rolle in die rolprente The Last of the Mohicans (1920), Sunshine of Paradise Alley (1926), The Notorious Lady (1927), en Smoke Bellew (1929). 1920: The Last of the Mohicans 1920: Deep Waters 1921: The Big Punch 1921: Cinderella of the Hills 1921: The Face of the World 1922: Alias Julius Caesar 1922: Another Man's Shoes 1922: Arabian Love 1922: Gleam O'Dawn 1922: Out of the Silent North 1922: The Power of Love 1922: Step on It! 1922: Tom Mix in Arabia 1922: The Unfoldment 1922: Winning with Wits 1923: The Acquittal 1923: Forbidden Lover 1923: Romance Land 1923: The Spoilers 1923: The Tie That Binds 1924: Pagan Passions 1924: The Whipping Boss 1924: Women Who Give 1925: Before Midnight 1925: The Business of Love 1925: The Champion of Lost Causes 1925: The Mad Whirl 1925: The Mansion of Aching Hearts 1925: The Talker 1925: Tumbleweeds 1925: What Fools Men 1926: Sunshine of Paradise Alley 1926: Devil's Dice 1926: Old Loves and New 1926: The Sporting Lover 1927: The Notorious Lady 1927: Backstage 1927: The Girl from Gay Paree 1927: A Man's Past 1927: Mockery 1927: Life of an Actress 1928: Bitter Sweets 1928: The Broken Mask 1928: The Cavalier 1928: The City of Purple Dreams 1928: Manhattan Knights 1928: Marry the Girl 1928: The Port of Missing Girls 1929: Smoke Bellew 1929: Brothers 1929: The Heroic Lover 1930: The Love Trader 1931: Desert Vengeance 1931: The Lady from Nowhere 1933: Found Alive 1935: Midnight Phantom 1935: On Probation 1936: Senor Jim Barbara Bedford in die Internet-rolprentdatabasis


Nigerië (Engels: Nigeria, [naɪˈdʒɪəriə], luister (hulp·inligting); Hausa: Nijeriya; Igbo: Naijiria; Joroeba: Nàìjíríà), amptelik die Federale Republiek Nigerië (Engels: Federal Republic of Nigeria; Hausa: Jamhuriyar Taraiyar Najeriya; Igbo: Ọ̀hàńjíkọ̀ Ọ̀hànézè Naìjíríyà; Joroeba: Orílẹ̀-èdè Olómìniira Àpapọ̀ Nàìjíríà), is 'n federale presidensiële grondwetlike republiek geleë in Wes-Afrika, aangrensend aan Benin in die weste, Tsjad en Kameroen in die ooste, en Niger in die noorde. Sy kus is in die suide aan die Golf van Guinee in die Atlantiese Oseaan geleë. Die land bestaan uit 36 deelstate en die federale hoofkwartier is in die streek van die hoofstad, Abuja. Nigerië is amptelik 'n sekulêre land. Die hedendaagse Nigerië het 'n geskiedenis van talle koninkryke en stamstate wat deur die millennia gekom en gegaan het. Die moderne land se oorsprong kom uit die Britse koloniale bewind van die 19de eeu, en die samesmelting van die Noord- en Suid-Nigeriese protektorate in 1914. Die Britte het administratiewe en wetlike strukture gevestig en die gebied onregstreeks deur kapteinskappe beheer.


Die Pongolapoortdam, vroeër bekend as die Josinidam, is 'n dam geleë in die Pongolarivier in 'n nou kloof in die Lebomboberge, KwaZulu-Natal, Suid-Afrika. Daar is in 1963 met konstruksie begin en die dam is gedurende 1972 voltooi. Die dam het 'n bakmaat van 2 492 miljoen m3 agter 'n wal wat 89 m hoog en 515 m lank is. Die dam voer 'n besproeiingskanaalstelsel op die Makatinivlakte onder die dam. Die N2 nasionale pad gaan digby die dam verby. Dit lê gedeeltelik in Eswatini (Swaziland) se grondgebied, en gevolglik is 'n ooreenkoms in dié verband met die buurstaat aangegaan. Die dam, wat deel uitmaak van die Pongolapoort-staatswaterskema en in 1973 teen 'n koste van ongeveer R16 miljoen voltooi is, stel besproeiingswater aan die Makatinivlakte en Eswatini beskikbaar. Produkte wat onder besproeiing verbou kan word, is onder meer suikerriet, lusern, koffie en piesangs. Die dam het 'n dubbelboogbetonwal met 'n kruinlengte van 515 m en 'n hoogte van 89 m. Die opvanggebied beslaan 7 831 km2 en die inhoudsvermoë is ongeveer 2 500 miljoen m3.


Omar Regan (gebore 12 Junie 1975) is 'n Amerikaanse akteur, regisseur, en skrywer. Hy is bekend vir sy rolle in die rolprente Rush Hour 2 (2001), Five Thirteen (2013), en American Sharia (2015). 2001: Rush Hour 2 2009: Life Is Hot in Cracktown 2013: Five Thirteen 2015: American Sharia Omar Regan in die Internet-rolprentdatabasis Omar Regan op Twitter


Zürich (Züridüütsch/Zürich-Duits: Züri [ˈt͡sʏrɪ], Frans: Zurich, Italiaans: Zurigo, Romansch: Turitg) is die grootste stad en ekonomiese sentrum van Switserland met 'n bevolking van 431 528 (soos in Junie 2019) binne die stadsgrense. Sowat 1,9 miljoen of byna 'n kwart van die totale Switserse bevolking is in die groter metropolitaanse gebied van Zürich (Metropolraum Zürich) saamgetrek. Zürich is die ekonomiese, wetenskaplike en maatskaplike spilpunt van Switserland. Die stad is in die oostelike Switserse Middelland-streek geleë en fungeer as die hoofstad van die gelyknamige kanton. Die belangrikste internasionale lughawe van Switserland, Zürich-Kloten, is naby die stad geleë en maak van die stad, net soos sy hoofstasie, 'n internasionale vervoerspilpunt. Danksy sy ligging aan die Zürichmeer, sy goed bewaarde historiese stadskern, sy ryk kultuurlewe en sy polsende naglewe is Zürich ook 'n eersterangse toeristetrekpleister in Switserland. In die Romeinse tydperk het die stad onder sy Latynse naam Turicum bekend gestaan, terwyl dit in die plaaslike Duits-Alemanniese dialek Züri genoem word.


Gentile da Fabriano, Italiaans: [dʒenˈtiːle da fabriˈaːno].}} (c. 1370 – c. 1427) was 'n Italiaanse skilder wat bekend was om sy werke in die styl wat bekend staan as die Internasionaal Gotiese-styl. Hy het in verskeie plekke in Sentraal-Italië gewerk.(meestal in Toskane). Sy bekendste werke is sy Aanbidding van die Magi van die Strozzi Altaarstuk (1423), en die Vlug na Egipte. Gentile was in of naby Fabriano, in die Marche gebore. Sy moeder het vermoedelik iewers voor 1380 gesterf, en sy vader, Niccolò di Giovanni Massi, het hom in dieselfde jaar in 'n klooster gevestig waar hy in 1385 dood is. Min is bekend van sy vormingsjare: een van sy eerste bekende werke, 'n Madonna met Kind (c. 1395 - 1400, nou in Berlyn) toon die invloed van noord-Italiaanse laat-gotiese skilderwerk. Teen omtrent 1405 was Gentile da Fabriano in Venesië werksaam. Hy het 'n paneel vir die kerk van Santa Sofia , nou verlore; geskilder. Jacopo Bellini was miskien in sy werkswinkel werksaam.


Hierdie artikel handel oor die graafskap in Engeland. Vir die Sweedse musiekgroep, sien Kent (musiekgroep). Kent is 'n graafskap in die suidweste van Engeland, in die Verenigde Koninkryk. Die graafskap het 'n geskatte bevolking van 1 832 300 in 2017 gehad. Katedraal van Canterbury Chatham Historic Dockyard Leeds Castle Sissinghurst Penshurst Place Hever Castle Scotney Castle Chartwell Bodiam Batemans Pashley Manor Gardens Finchcocks Bedgebury National Pinetum & Forest The Pantiles - Royal Tunbridge Wells Turner Contemporary - Margate Romney, Hythe and Dymchurch Railway. Wikimedia Commons het meer media in die kategorie Kent. (en) Amptelike webwerf (en) Tourist information for Kent and Sussex Hierdie artikel is ’n saadjie. Voel vry om Wikipedia te help deur dit uit te brei.


Die Franse oorsese gebied Réunion het geen amptelike vlag nie en gebruik die Franse vlag. Die eiland het verskeie voorgestelde vlae maar daar is nog nie op ’n spesifieke een besluit nie. 1. ’n Voorgestelde vlag deur die Réunionese Vlagkundige Vereniging (Association Réunionnaise de Vexillologie) 2. ’n Voorgestelde vlag deur die Vereniging vir die Réunionvlag (Association pour le Drapeau de la Réunion) 3. ’n Voorgestelde vlag deur die Volksfront vir Nasionale Bevryding (Lorganizasion Popilèr po Libèr nout Péi) 4. ’n Voorgestelde vlag deur die Verstaan- en Helpende Hand Beweging (Mouvement Entente et Coup de Main) Die simboliek vir die vlag wat voorgestel is deur die Réunionese Vlagkundige Vereniging is soos volg: rooi stel die vulkaan en krag voor, blou stel die lug en soetheid voor en geel stel die son en helderheid voor. Die simboliek vir die vlag wat voorgestel is deur die Vereniging vir die Réunionvlag is soos volg: naas die kleure van die Franse vlag stel blou die eilandbewoners van Europese herkoms voor asook die Christelike geloof en die see, die goudgeel stel die eilandbewoners van Indiese herkoms voor asook Hinduïsme en die son, rooi stel die eilandbewoners van Sjinese herkoms voor asook hulle tradisies en die vulkaan en groen stel die eilandbewoners afkomstig van Afrika voor asook Islam en die natuur.


TV Globo, of bloot tvglobo, is 'n Brasiliaanse gratis televisie-netwerk, wat op 26 April 1965 deur die medie-eienaar Roberto Marinho van stapel gestuur is. Dit word besit deur die mediakonglomeraat Grupo Globo, terwyl die Amerikaanse eweknie in besit was van NBCUniversal, wat verreweg die grootste van sy besit is. Globo is die grootste kommersiële TV-netwerk in Latyns-Amerika en die tweede grootste kommersiële TV-netwerk ter wêreld net agter die Amerikaanse ABC-televisienetwerk en die grootste produsent van telenovelas. Dit alles maak Globo bekend as een van die belangrikste televisienetwerke ter wêreld en Grupo Globo een van die grootste mediagroepe. Globo het sy hoofkantoor in die Jardim Botânico-woonbuurt in Rio de Janeiro, waar sy nuusafdeling gevestig is. Die hoofproduksiestudio's van die netwerk is geleë in 'n kompleks met die naam Estúdios Globo, in Jacarepaguá, in dieselfde stad. Globo bestaan uit 5 televisiestasies wat besit en bestuur word en 119 filiale regdeur Brasilië plus sy eie internasionale netwerke, Globo TV International en TV Globo Portugal. In 2007 het Globo sy analoogbedrywighede na hoëdefinisie-televisieproduksie vir digitale uitsendings verskuif.


Carl Ballantine (27 September 1917 – 3 November 2009) was 'n Amerikaanse akteur. Hy was bekend vir sy rolle in die rolprente McHale's Navy (1964) en Revenge of the Cheerleaders (1976), en in die televisiereekse Shirley Temple's Storybook (1958) en Love, American Style (1969). 1964: McHale's Navy 1968: Silent Treatment 1976: Revenge of the Cheerleaders 1996: I Crave Rock & Roll 2006: Aimee Semple McPherson 2011: Troupers 2013: Richard Rossi 5th Anniversary of Sister Aimee 2018: Sister Aimee 10th Anniversary 1949: College of Musical Knowledge 1952: All Star Summer Revue 1954: The Blue Angel 1958: Shirley Temple's Storybook 1960: Be Our Guest 1962: McHale's Navy 1969: Love, American Style 1969: The Queen and I 1980: One in a Million 1980: Camp Grizzly 2007: McHale's Navy: The Crew Remembers 2013: A Very Lovely Party Carl Ballantine in die Internet-rolprentdatabasis


Rose Marie (15 Augustus 1923 – 28 Desember 2017) was 'n Amerikaanse aktrise. Sy is bekend vir haar rolle in die rolprent Witchboard (1986) en in die televisiereekse The Dick Van Dyke Show (1961) en Remington Steele (1982). 1954: Top Banana 1966: Donot Worry, We'll Think of a Title 1986: Witchboard 1986: The Wonderful World of Jonathan Winters 1953: The George Jessel Show 1955: Musical Chairs 1960: My Sister Eileen 1961: The Dick Van Dyke Show 1963: Fractured Flickers 1963: You Donot Say 1965: P.D.Q. 1965: The Hollywood Squares (Daytime) 1968: The Doris Day Show 1968: Funny You Should Ask 1968: The Hollywood Squares (Primetime/Nighttime) 1971: This Is Your Life 1972: Honeymoon Suite 1973: Yogi's Gang 1975: S.W.A.T. 1982: Remington Steele 1985: All Star Blitz 2011: Unscripted 1955: Just Off Broadway 1962: Strictly for Laffs 1968: Mr. Blackwell Presents 1971: Amateur's Guide to Love 1990: The Jackie Bison Show 2002: ShirleyMania 2003: The Alan Brady Show 1983: Do It Debbie's Way Rose Marie in die Internet-rolprentdatabasis


Die Mercedes-Benz W123 is 'n reeks middelslagmotors wat van November 1975 tot Januarie 1986 deur die Duitse vervaardiger Mercedes-Benz vervaardig is. Die W123-modelle oortref hul voorganger, die Mercedes-Benz W114/W115-modelle, as die suksesvolste Mercedes, en het 2,7 miljoen eenhede verkoop voordat die produksie in Januarie 1986 gestaak is. Die W123 het 'n treffer by die publiek geword vanweë sy moderne voorkoms. Na 'n trae opbou gedurende die eerste jaar van produksie om die hoë en konsekwente gehalte te verseker, het die klante wat hul bestellings geplaas het, 'n lang wagperiode van nege tot twaalf maande in die gesig gestaar. 'n Swartmark het ontstaan vir die kliënte wat bereid was om meer te betaal vir onmiddellike aflewering. Die effens gebruikte W123 het 'n 5.000 Deutsche Mark- premie bo sy oorspronklike verkoopprys behaal. Soos sy voorgangers, het die W123 die reputasie verwerf dat hy oorontwerp, goed gebou, duursaam en betroubaar is. Baie taxi-ondernemings het die W123 om hierdie rede gekies, en hulle was algemeen te sien in Duitsland, 'n Enjinlewe van 500 000 of selfs 1 000 000 km met geringe meganiese probleme was algemeen vir W123's wat as taxi's gebruik is.


Vulkanisme (of vulkanisiteit) is die verskynsel dat gesmelte gesteentes (magma) op die oppervlak van die Aarde of 'n ander soliede planeet of 'n maan, uitgewerp word waar lawa, piroklaste en gasse deur 'n opening in die oppervlak breek. Dit sluit alle voorvalle in wat spruit uit die opstoting van magma deur die kors of mantel van die liggaam en die vorming van vulkaangesteentes op die oppervlak, asook alle voorvalle wat dié verskynsel veroorsaak. Magma van die mantel of onderste deel van die kors styg op deur die kors na die oppervlak. As magma die oppervlak bereik, hang die gedrag daarvan af van die viskositeit (vloeitraagheid) van die gesmelte rots. Vloeitrae (dik, taai) magma veroorsaak ontploffende uitbarstings, terwyl vloeibare (dun) magma gewoonlik lei tot bedaarde, uitvloeiende uitbarstings wat groot hoeveelhede lawa op die oppervlak kan stort. In sommige gevalle kan opstygende magma afkoel en stol sonder dat dit die oppervlak bereik. Die harde vulkaanmassa kristalliseer in die kors en vorm 'n vulkaniese intrusie. Terwyl die magma afkoel, word die chemikalieë in die kristalle wat vorm in effek uit die hoofmengsel van die magma verwyder (deur middel van 'n proses bekend as fraksionele kristalvorming).


Hierdie artikel handel oor die etniese groep. Vir die taal, sien Gujarati. Die Gujarati's (Gujarati: ગુજરાતી) is 'n Indo-Ariese etniese groep wat Gujarati as moedertaal praat en inheems is aan die Indiese deelstaat Gujarati. Gujarati's is prominent in ondernemerskap en sakeonderneming, en persoonlikhede soos Mahatma Gandhi en Vallabhbhai Patel het 'n histories-belangrike rol in die stryd teen Brits-Indië vir Indiese onafhanklikheid gespeel. Die stigter van Pakistan, Muhammad Ali Jinnah, was ook 'n Gujarati. In die huidige tyd is die hedendaagse Indiese eerste minister, Narendra Modi, en Indië se welvarendste man, Mukesh Ambani, ook Gujarati's. Ondanks aansienlike migrasie hoofsaaklik om ekonomiese redes, bly die meeste Gujarati's in die Indiese deelstaat Gujarat. Daarbenewens vorm Gujarati's 'n belangrike deel van die naburige metropolitaanse gebied van Mumbai, asook die uniegebiede Daman en Diu en Dadra Nagar Haveli, albei is voormalige Portugese kolonies. Daar is ook groot Gujarati-immigrantegemeenskappe in ander dele van Indië, veral in groot stede soos Mumbai, Delhi, Kolkata, Madras, Bangalore en ander metropolitaanse gebiede soos Kollam en Kochi in Kerala.


Atheense demokrasie het om en by 508 v.C. in die Griekse stadstaat Athene ontstaan, wat die sentrale stadstaat Athene en die omliggende Attiese landstreek beslaan het. Athene was een van die eerste demokrasieë wat aan ons bekend is. Ander Griekse stede het wel ook demokrasieë opgestel, maar alhoewel meeste op die Atheense model geskoei was, was geen daarvan so invloedryk, stabiel, of so goed gedokumenteer as dié van Athene nie. Dit bly 'n unieke en sonderlinge eksperiment in direkte demokrasie waar die mense nie verteenwoordigers verkies om namens hulle 'n stem uit te bring nie, maar wel in eie reg stem betreffende wetgewing en uitvoerende verordeninge. Deelname was geensins oopgestel nie, maar die deelnemende kieskollege is saamgestel sonder verwysing na ekonomiese klas en hul deelname was op 'n werklik verbasende skaal. Die publieke mening van stemmers is tot 'n merkwaardige mate beïnvloed deur die politieke satire wat deur die komediedigters by die teaters opgevoer is. Solon (594 v.C.), Kleisthenes (508/7 v.C.) en Ephialtes (462 v.C.) het almal bygedra tot die ontwikkeling van Atheense demokrasie.


Anno Domini (AD) of na Christus (n.C.) beteken "jare van die begin van die Christelike era". Soortgelyk verwys voor Christus (v.C.) na die jare voor die aanvang van die Christelike era. Die stelsel is in die jaar 525 na Christus deur die monnik Dionysius Exiguus ontwerp om die datum van Paasfees te bereken. Die Ab Urbe Condita-jaartelling was daarvoor in gebruik, wat die jare sedert die stigting van Rome afgetel het. Die presiese dag en maand, of selfs die jaar van Jesus se geboorte kan egter nie definitief bepaal word nie. Deur onakkurate berekeninge, gebaseer op die Romeinse kalender van Dionysius Exiguus, word steeds aangeneem dat Jesus in die jaar 1 v.C. gebore is. In die evangelies word gebeurtenisse vermeld wat egter nie chronologies klop nie. Matteus stel dat Jesus gebore is terwyl Herodes nog geleef het en al die kinders onder twee jaar doodgemaak is (Matt. 2:16). Herodes sterf egter reeds in 4 v.C. Baie historici het tot die gevolgtrekking gekom dat die jaar 6 v.C. die mees waarskynlike jaar van Jesus se geboorte is.


Sun City is 'n luukse kasino en vermaaklikheidskompleks in die Noordwesprovinsie van Suid-Afrika. Dit is twee ure se ry vanaf Johannesburg en 'n entjie buite die stad Rustenburg geleë. Die kompleks grens aan die Pilanesbergwildreservaat. Verskeie konserte en geleenthede, soos die Huisgenoot-Skouspel, Mejuffrou Suid-Afrika en Nedbank Gholfuitdaagtoernooi, word gereeld hier aangebied. Sun City is deur die hotelmagnaat Sol Kerzner as deel van sy hotelgroep, Sun International, ontwerp. Die amptelike opening het op 7 Desember 1979 plaasgevind. Sun City is in die destydse bantoestan van Bophuthatswana geleë. Omdat Bophuthatswana 'n onafhanklike staat was, kon hulle vermaak en geleenthede wat in Suid-Afrika verbode was aanbied. Dobbelhuise was onder andere in Suid-Afrika verbied, vir skynbaar etiese redes. Dit, gekombineer met die gunstige ligging ten opsigte van Pretoria en Johannesburg, het verseker dat Sun City gou 'n gewilde vakansiebestemming geword het. Baie bekendes het al daar oorgebly, waaronder: Frank Sinatra, Queen, Boney M., Elaine Paige en Black Sabbath. Verskeie belangrike bokstoernooie is in die jare 70's en 80's by Sun City aangebied.


25 Februarie is die 56ste dag van die jaar in die Gregoriaanse kalender. Daar volg nog 309 dae in die res van die jaar (310 in skrikkeljare). 138 – Die Romeinse Keiser Hadrianus neem vir Antoninus Pius aan, wat hy tevore reeds as sy opvolger benoem het 464 – Edik van Pous Hilarius waarin biskop Veranus veroordeel word. 493 – Odoaker stem in na die Veldslag van die Kraaie om vredesonderhandelinge met Theodorik die koning van die Oos-Gote te begin. Onder die bemiddeling van die Aartsbiskop Johnnes van Ravenna word twee dae later, 'n verdrag onderteken wat albei konings bewind oor Italië toeken. 1147 – Die begrip Austria vir Oostenryk word vir die eerste keer gebruik in ´n dokument wat deur die Duitse koning Konrad III geteken word. 1489 – Koning Karel VIII van Frankryk, gee die onafhanklikheid aan Monaco. 1570 – Pous Pius V vaardig die pouslike bul Regnans in Excelsis uit om Koningin Elizabeth I en haar volgelinge in die Kerk van Engeland uit die katolieke kerk te ban. 1593 – Pous Clemens VIII publiseer die bul Caeca et Obdurata waarin hy Pous Paulus III se besluit bevestig om die Jode van Rome in 'n ghetto te vestig. 1621 – Jürg Jenatsch vermoor vir Pompejus von Planta, die leier van die katolieke in Graubünden, in die kasteel Rietberg in Domleschg.


Met ontsmetting word bedoel die onskadelik maak van siektekieme op die veloppervlak of ander voorwerpe. Verskeie middels word vandag vir ontsmetting gebruik, waarvan jodiumtinktuur steeds een van die doeltreffendste is. Instrumente word gesteriliseer deur middel van hitte of bestraling, wat alle patogene organismes vernietig. Tot aan die einde van die 19e eeu is operasies sonder ontsmetting uitgevoer en die oorsake van die ernstige wondinfeksies wat voorgekom het, was onbekend. Die eerste ontdekking dat daar ŉ verband bestaan tussen infeksie en patogene organismes is gedoen deur Louis Pasteur (1822- 1895), wat vasgestel het dat mikroskopies klein organismes verrotting en gisting kan veroorsaak. Hierdie revolusionêre ontdekking het die Engelse chirurg Joseph Lister (1827 - 1912) gemotiveer in sy stryd teen wondinfeksies. Lister het gemeen dat infeksie 'n soort verrottingsproses is. Pasteur het reeds aangedui dat mikroörganismes deur verhitting, filtrering of chemiese stowwe vernietig kan word. Lister, het begin eksperimenteer met karbol, 'n bederfwerende suur waarvan hy deur middel van ŉ koerantberig kennis geneem het: in die Engelse dorpie Carlisle is karbol by die rioolwater gevoeg, wat die water reukloos gemaak het.


Wallace Ford (12 Februarie 1898 – 11 Junie 1966) was 'n Engelse akteur. Hy was bekend vir sy rolle in die rolprente Freaks (1932), Spellbound (1945), Harvey (1950), en A Patch of Blue (1965). 1931: Possessed 1931: X Marks the Spot 1932: Freaks 1932: The Beast of the City 1932: Central Park 1933: East of Fifth Avenue 1933: Employees' Entrance 1933: My Woman 1933: Night of Terror 1933: Three Cornered Moon 1934: I Hate Women 1934: The Lost Patrol 1934: Money Means Nothing 1934: A Woman's Man 1934: The Mysterious Mr. Wong 1935: Another Face 1935: Get That Man 1935: In Spite of Danger 1935: Men of the Hour 1935: The Nut Farm 1935: One Frightened Night 1935: Swellhead 1936: The Rogues' Tavern 1936: A Son Comes Home 1936: Two in the Dark 1937: Exiled to Shanghai 1937: Dark Sands 1937: You're in the Army Now 1938: Swing It, Sailor! 1938: Stardust 1938: The Marines Come Thru 1940: Isle of Destiny 1940: Love, Honor and Oh-Baby! 1940: The Mummy's Hand 1941: A Man Betrayed 1941: Murder by Invitation 1941: Roar of the Press 1942: Inside the Law 1942: Scattergood Survives a Murder 1943: The Ape Man 1944: Machine Gun Mama 1945: Spellbound 1946: A Guy Could Change 1947: T-Men 1948: Belle Starr's Daughter 1948: Embraceable You 1948: Shed No Tears 1949: Red Stallion in the Rockies 1950: Harvey 1951: He Ran All the Way 1952: Flesh and Fury 1952: Rodeo 1953: The Great Jesse James Raid 1953: The Nebraskan 1954: 3 Ring Circus 1955: Wichita 1956: The First Texan 1956: Stagecoach to Fury 1956: Thunder Over Arizona 1965: A Patch of Blue 1955: Kings Row 1959: The Deputy 1963: Vacation Playhouse Wallace Ford in die Internet-rolprentdatabasis


Die Romeinse mitologie, die godsdiens van antieke Rome, kan in twee dele gedeel word. Die vroeëre deel was kulties van aard en het op verskillende maniere van die Griekse mitologie verskil. Die latere deel was meestal letterkundig en is direk uit die Griekse mitologie ontleen. Die vroeë Romeine het geen aaneenlopende verhale oor hul gode gehad wat vergelyk kan word met die stryd van die Titane of die verleiding van Zeus deur Hera nie. Sulke verhale het eers verskyn toe Romeinse skrywers in die latere stadiums van die Romeinse Republiek begin het om die Griekse modelle aan te neem. Die Romeine het egter wel 'n hoogs ontwikkelde stel rituele, priesterkolleges en groepe gode gehad wat aan mekaar verwant was. Daarnaas het hulle ook 'n ryk versameling historiese mites oor die ontstaan van hul stad gehad wat hoofsaaklik uit menslike helde bestaan het, met so nou en dan 'n goddelike inmenging. Die Romeinse model het gode op 'n ander manier gedefinieer as die Grieke en ook anders aan hulle gedink. Byvoorbeeld, as mens 'n Griekse persoon sou vra oor Demeter, sou hy of sy kon antwoord met die bekende verhaal van Demeter se verdriet oor die ontvoering van Persephone deur Hades.


Toni Morrison (gebore Chloe Ardelia Wofford; 18 Februarie 1931 – 5 Augustus 2019) was 'n Amerikaanse skrywer van romans, essays en toneelstukke. Sy wen die Pulitzerprys vir Fiksie in 1988 vir haar roman Beloved, asook die Nobelprys vir Letterkunde in 1993 vir haar versamelde werke tot op daardie stadium. In 2012 is deur die Amerikaanse president Barack Obama die Presidential Medal of Freedom aan haar toegeken. Van haar werke sluit in: The Bluest Eye (1970) Song of Solomon (1977) Beloved (1987) Jazz (1992) Paradise (1997) "The Nobel Prize in Literature 1993" (in Engels). Nobelprize.org. Geargiveer vanaf die oorspronklike op 20 Mei 2020. Besoek op 6 Augustus 2019. Wikimedia Commons het meer media in die kategorie Toni Morrison. (en) Toni Morrison in die Internet-rolprentdatabasis (en) "Toni Morrison". Encyclopædia Britannica. Besoek op 6 Augustus 2019. Hierdie artikel is ’n saadjie. Voel vry om Wikipedia te help deur dit uit te brei.


Billy Bob Thornton (gebore 4 Augustus 1955) is 'n Amerikaanse akteur, skrywer, regisseur en musikant. Hy is bekend vir sy rolle in die rolprente Sling Blade (1996), A Simple Plan (1998), Armageddon (1998), en The Man Who Wasnot There (2001). Billy Bob Thornton was gebore op 4 Augustus 1955, in Hot Springs, Arkansas, die seun van Virginia Roberta (née Faulkner; oorlede 29 Julie 2017) en William Raymond "Billy Ray" Thornton (November 1929 – Augustus 1974), 'n hoërskool geskiedenis onderwyser en basketbal afrigter.


Lachenalia klinghardtiana is 'n meerjarige blomdraende plant en geofiet. Die spesie is inheems aan Namibië en die Noord-Kaap. http://plantsoftheworldonline.org/taxon/urn:lsid:ipni.org:names:537177-1


Lachenalia capensis is 'n meerjarige blomdraende plant en geofiet en is deel van die fynbos. Die spesie is inheems aan die Wes-Kaap en kom op die Kaapse Skiereiland voor. Dit het 'n voorkoms gebied van slegs 178 km2 waar daar agt tot tien subpopulasies is. Die spesie het habitat afgestaan aan stedelike ontwikkeling en indringerplante. Stedelike ontwikkeling is veral 'n bedreiging by Simonstad en Houtbaai terwyl indringerplante veral by Smitswinkelbaai en Red Hill 'n bedreiging is. http://redlist.sanbi.org/species.php?species=3814-18 http://plantsoftheworldonline.org/taxon/urn:lsid:ipni.org:names:537148-1


Lachenalia zebrina is 'n meerjarige blomdraende plant en geofiet en is deel van die renosterveld en vygieveld. Die spesie is inheems aan die Noord-Kaap en die Wes-Kaap. Dit kom voor in die westelike Karoo, vanaf die Knersvlakte tot naby Loeriesfontein, die suidelike Tankwa Karoo tot by Laingsburg. http://redlist.sanbi.org/species.php?species=3814-117 http://plantsoftheworldonline.org/taxon/urn:lsid:ipni.org:names:537273-1


Grigori Petrovich Grabovoi Russies: Григо́рий Петро́вич Грабово́й, Tseggies: Grigorij Petrovič Grabovoj) (gebore op 14 November 1963 in die omgewing van Sjimkent, Kasakstan) is 'n gekwalifiseerde werktuigkundige en paramedikus en stigter en leier van die Russiese sekte Обучение всеобщему спасению и гармоничному развитию (Onderrig in universele redding en harmonieuse ontwikkeling). Hy beweer dat hy die wederkoms van Jesus Christus is, dooies weer kan laat lewe, vigs en kanker te eniger tyd kan genees, probleme met elektroniese toestelle op 'n afstand kan diagnoseer en oplos, heldersiende is en die werklikheid kan verander. In 2008 is hy tot 11 jaar gevangenisstraf gevonnis nadat hy aan die moeders van die slagoffers van die 2004 Beslan-skoolbeleg belowe het dat hy hul kinders uit die dood kan laat opstaan. Hy is vroeg in 2010 vrygelaat en woon nou in Serwië, vanwaar hy sy pseudowetenskaplike projek "Heelal-inbraak kodes" bevorder, wat veral gewild is weens die koronavirus-epidemie, meestal deur die sosiale netwerk TikTok. Grabovoi is op 14 November 1963 in die dorp Kirovo, in die Sjimkent-streek van Kasakstan, gebore in 'n familie met Oekraïense afkoms.


Geissorhiza delicatula is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is inheems aan die Wes-Kaap en kom van Jonaskop in die Riviersonderendberge tot by die Swartbergpas voor. http://redlist.sanbi.org/species.php?species=1535-21 http://plantsoftheworldonline.org/taxon/urn:lsid:ipni.org:names:906161-1


Moraea atropunctata is 'n plant en geofiet wat tot die genus Moraea behoort en deel van die renosterveld is. Die spesie is inheems aan die Wes-Kaap en kom op die Eseljagberg naby Villiersdorp voor. Hier het dit 'n voorkomsgebied van kleiner as 1 km² en daar is slegs een populasie. Die plant word bedreig deur oorbeweiding en die pluk van die blomme deur onwettige versamelaars. Met 'n opname in 2003 is daar slegs 320 plante getel. SANBI Redlist Plants of the World Online


Hesperantha latifolia is 'n meerjarige blomplant en geofiet wat tot die genus Hesperantha behoort en is deel van die renosterveld. Die spesie is inheems aan die Noord-Kaap en kom in die Namakwaland op die Kamiesberg voor. Dit het 'n voorkoms gebied van kleiner as 5 km² en daar is agt subpopulasies. Die plant word potensieel bedreig deur oorbeweiding en vertrapping en klimaatsverandering aangesien die plant in seisoenale poele groei. http://redlist.sanbi.org/species.php?species=1533-38 http://plantsoftheworldonline.org/taxon/urn:lsid:ipni.org:names:438138-1


Geissorhiza similis is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is inheems aan die Wes-Kaap. http://redlist.sanbi.org/species.php?species=1535-99 http://plantsoftheworldonline.org/taxon/urn:lsid:ipni.org:names:906178-1


Moraea riparia is 'n plant en geofiet wat tot die genus Moraea behoort en is deel van die fynbos. Die spesie is inheems aan die Wes-Kaap en kom van Clanwilliam tot by Tulbagh voor. Die populasie is stabiel. SANBI Redlist Plants of the World Online


Moraea monticola is 'n plant en geofiet wat tot die genus Moraea behoort en deel is van die fynbos. Die spesie is inheems aan Noord-Kaap en die Wes-Kaap en kom vanaf die Kamiesberg tot by die Swartberge voor. Die plant word as seldsaam beskou. SANBI Redlist Plants of the World Online


Die Straat van Tartarye (Russies: Татарский пролив; Chinees: 韃靼海峽, Dádá hǎixiá; Japannees: 間宮海峡, Mamiya kaikyō; Koreaans: 타타르 해협) is ’n seestraat in die Stille Oseaan wat die Russiese eiland Sachalin van die Asiatiese vasteland (Suidoos-Rusland) skei en die See van Ochotsk in die noorde met die See van Japan in die suide verbind. Dit is 632 km lank, 7-342 km breed en op sy diepste punt minder as 210 m diep. "Tartarye" is ’n ou naam wat Europeërs gebruik het om te verwys na ’n groot streek wat Binne-, Sentraal- en Noord-Asië ingesluit het. Dit is afgelei van die naam "Tartare", wat gebruik is vir verskeie halfnomadiese Mongoolse ryke. Vandat die Mantsjoes in 1644 prominent geword het, het die naam "Tartare" na hulle ook verwys, en Mantsjoerye (en Mongolië) het as die "Chinese Tartarye" onder die Europeërs bekend geraak. Toe Jean-François la Pérouse die seestraat tussen Sachalin en die Chinese Tataarse vasteland in 1787 karteer, het dit die naam "Straat (of Kanaal of Golf) van Tartarye" gekry.


Aspalathus caespitosa is 'n plant wat hoort tot die genus Aspalathus. Die spesie is inheems aan die Wes-Kaap en is deel van die fynbos. Dit kom in die Stettynsberg en die Du Toitsberge voor en het 'n voorkomsgebied van kleiner as 300 km². Daar is twee subpopulasies wat op die berg pieke voorkom. SANBI Redlist Plants of the World Online


Die Groot-Ljachofeiland (Russies: Большой Ляховский, Bolsjoi Ljachofski) is die grootste eiland van die Ljachofeilande van die Nieu-Siberiese Eiland-argipel. Die eiland word deur die Straat van Dmitri Laptef van die vasteland geskei en deur die Eterikan-straat van die Klein Ljachofeiland wat noord daarvan lê. Groot Ljachof het 'n oppervlakte van 4 600 km2. Die berg Kigiljach is die westelikste punt en die berg Sjaloerowa die oostelikste punt. Die hoogste punt is die berg Emi-Tas met 'n hoogte van 270 m. Kosakke het die eiland in 1712 die eerste keer bereik. Van die groot riviere is die Eterikan- en Bloednajarivier ("Verlore Rivier"). Daar is geen woude nie. In 2015 die geraamtes van ses mammoete op die eiland gevind. Hulle vel het goed genoeg bewaar gebly dat dit vir kloning gebruik kan word in die raamwerk van 'n projek wat beoog om die mammoet te laat herleef. Vel van n mammoet, wat op Groot-Ljachof gevind is en wat vir kloningseksperimente gebruik kan word


Lampranthus uniflorus is 'n vetplant wat hoort tot die genus Lampranthus. Die spesie is inheems aan die Noord-Kaap en die Wes-Kaap. SANBI Redlist Plants of the World Online


Hendrik-Ido-Ambacht is 'n munisipaliteit en dorp in die Nederlandse provinsie Zuid-Holland, met 'n bevolking van sowat 31 000 in 2021 en 'n oppervlakte van sowat 12 km². Vroeër heet die nedersetting Hendrik-Ido-Oostendam-Schildmanskinderen-Groot-en-Klein-Sandelingen-Ambacht, wat was die langste pleknaam in Nederland. Hendrik-Ido-Ambacht lê in die ooste van die IJsselmonde-eiland in die suide van die provinsie. Hierdie munisipaliteit word in die noorde begrens deur die opgedamde Waaltje-rivier en in die ooste deur die Noord-rivier. Hendrik-Ido-Ambacht is deel van die metropolitaanse agglomerasie Drechtsteden. In die munisipaliteit word Ambachts gepraat, wat is 'n Zuid-Hollandse dialek. Die dorp het baie streng Gereformeerde kerke, soos die Gereformeerde Gemeenten en die Gereformeerde Gemeenten in Nederland. Verkiesings sedert 2010: Bergen, Duitsland Amptelike webwerf Plaatsengids (beskrywing) AlleCijfers (statistiek) Hierdie artikel is ’n saadjie. Voel vry om Wikipedia te help deur dit uit te brei.


'n Espressomasjien is 'n toestel waarmee koffie, espresso en ander koffiespesialiteite vinnig geset kan word. Tradisioneel is koffie as filterkoffie gemaak deur kookwater op gemaalde koffiebone te gooi en deur 'n filter te laat syg. Espressomasjiene lei water teen 'n hoë druk deur die koffiepoeier en is sodoende in staat om koffieolie - 'n plantolie wat in vars en geroosterde koffiebone voorkom - optimaal te ekstraheer. Die perfekte ekstraksieproses bepaal die geur van koffie en espresso en is daarnaas 'n belangrike bestanddeel van die crema, die goue skuim bo-op espresso. Espresso en espressomasjiene het hul oorsprong in die industriële en middelklaskultuur van Noord-Italië. Interessant genoeg het Noord-Italianers voortgegaan om die 19de eeuse stoomgebaseerde tegnologie van koffie- en espressobereiding verder te ontwikkel wat in die meeste ander lande laat vaar is ten gunste van alternatiewe metodes. In elk geval stel Italiaanse advertensiekuns vanaf die vroeë 1920's espresso as 'n simbool vir die vinnige pas van die moderne stedelike lewe en vir energie voor, soos in die vervaardiger Victoria Arduino se befaamde plakkaat van 1922 waar stoomkrag romantiserend as kragbron vir sowel lokomotiewe asook espressomasjiene uitgebeeld word.


Sekerlik die mees sensasionele en moontlik ook die mees omstrede begrip in Islam is die djihad, of "strewe op die weg van God". 'n Djihad verwys na die Moslem se totale stryd teen boosheid, oorheersing en ongeloof, wat ook 'n gewapende stryd of oorlog teen nie-gelowiges kan insluit. Die djihad is veral 'n belangrike oortuiging van Soenni-Moslems. Hulle glo 'n djihad kan op vier maniere of vlakke gevoer word, naamlik in die hart van die gelowige (deur te stry teen ongehoorsaamheid aan Allah se wil); met die tong (deur die Islamitiese boodskap van onderwerping aan Allah te verkondig); met die hand (deur goeie dade te doen en slegtes te vermy) en met wapens (deur oorlog te voer teen nie-Moslems). In Mohammed se leeftyd en die vroeë stadiums van die Islamitiese Ryk is die djihad gebruik om die uitbreiding van die ryk deur 'n gewapende stryd te regverdig. Tydens die koloniale era is die djihad ook gebruik om nasionalistiese en pan-Islamitiese weerstand teen die koloniale oorheersers te motiveer.